open-index/open-wikipedia-markdown huggingface dataset:
地支

**地支**係中國古時一種文字排序符號，有十二字，「子tsiː³⁵」、「丑tsʰɐu³⁵」、「寅jɐn¹¹」、「卯maːu¹³」、「辰sɐn¹¹」、「巳tsiː²²」、「午ŋ¹³」、「未mei²²」、「申sɐn⁵⁵」、「酉jɐu¹³」、「戌sɵt⁵⁵」同「亥hɔːy²²」，循環用。古時成日用嚟命名、排序、記時等。現代都有用十二地支嚟排序。

羅馬字母傳到中國，羅馬字母a至j可以用天干對譯，「k」至「v」可以用地支對譯，但天干同地支加埋得22隻，羅馬字母最後嘅「w」、「x」、「y」同「z」就無干支漢字，要用「物」、「天」、「地」同「人」。十九世紀中期，中國數學家李善蘭用天干、地支、「物」、「天」、「地」同「人」對譯羅馬字母；大寫字母用代表細寫字母嘅漢字加「口」部表示。

## 睇埋
* 天干
* 五行
* 八卦
* 生肖
* 節氣

## 攷
丑

**丑**可以係：

*丑 (地支)：地支第二。
*丑角：做戲角色。
*丑氏：漢字姓氏。
丑 (地支)

**丑**係地支第二，前面係子，後面係寅。有時借用來講第二。時間方面，丑對應01:00到03:00；月份方面，丑對應農曆四月或臘月。對應嘅年份係牛年。

## 含丑之干支
*乙丑
*丁丑
*己丑
*辛丑
*癸丑
辛

**辛**係唐字，可以指：

*辛 (天干)，天干第八。
*辛苦。
*辣。
*帝辛，商王。
*辛氏。
辛 (天干)

**辛**係天干第八。通常用來講第八。

## 含辛嘅干支
*辛未
*辛巳
*辛卯
*辛丑
*辛亥
*辛酉
寅

**寅**係地支第三。有時借用嚟講第三。時間方面，寅對應03:00到05:00；月份方面，寅對應農曆正月或五月。

## 含寅之干支
*丙寅
*戊寅
*庚寅
*壬寅
*甲寅
卯

**卯**係地支第四。有時借用來講第四。時間方面，卯對應05:00到07:00；月份方面，卯對應農曆二月或六月。

## 含卯之干支
*丁卯
*己卯
*辛卯
*癸卯
*乙卯

04
辰 (地支)

**辰**係地支第五。有時借用來講第五。時間方面，辰對應07:00到09:00；月份方面，辰對應農曆三月或七月。

## 含辰之干支
*戊辰
*庚辰
*壬辰
*甲辰
*丙辰
巳

**巳**係地支第六。有時借用來講第六。時間方面，巳對應09:00到11:00；月份方面，巳對應農曆四月或八月。

## 含巳之干支
*己巳
*辛巳
*癸巳
*乙巳
*丁巳

06
未 (地支)

**未**係地支第八。有時借用來講第八。時間方面，未對應13:00到15:00；月份方面，未對應農曆六月或十月。

## 含未之干支
*辛未
*癸未
*乙未
*丁未
*己未
酉 (地支)

**酉**係地支第十。有時借用來講第十。時間方面，酉對應17:00到19:00；月份方面，酉對應農曆八月或臘月。

## 含酉的干支
* 癸酉
* 乙酉
* 丁酉
* 己酉
* 辛酉
戌 (地支)

**戌**（唔同「戊」或者「戍」）係地支第十一。有時借用來講第十一，戌對應農曆九月或正月。

戍對應嘅生肖係狗 。

## 含戌之干支
* 甲戌
* 丙戌
* 戊戌
* 庚戌
* 壬戌
午 (地支)

**午**係地支第七。有時借用來講第七。上一個係「巳」，下一個係「未」，午應對農曆五月或九月。

對應嘅生肖係馬。

## 含午之干支
*庚午
*壬午
*甲午
*丙午
*戊午
亥 (地支)

**亥**係地支第十二（最後），有時借用來講第十二。對應嘅生肖係豬，喺農曆照對十月或二月。

## 文化
喺粵語入邊，「亥」同「害」同音，所以啲人覺得自己被人連累嗰陣，就會問佢：「你亥時出世㗎？」。

## 含亥之干支
*乙亥
*丁亥
*己亥
*辛亥
*癸亥
固戍

**固戍**係中國深圳一笪地方，喺西鄉西北，對住伶仃洋。

深圳地鐵會起固戍站。

## 史
舊時寶安小輪，香港島三角碼頭過固戍，行南頭、固戍、栗樹、白石洲。有可能係到咗南頭靠駁艇去唔同地方。

固戍喺第二次世界大戰前，好多人去香港謀生，而當地耐不耐有搶劫擄人勒索。

1938年，日軍有16號軍艦停喺伶仃洋，1月27號派汽船擾固戍，畀岸上炮火擊退，傷六十日兵。1939年8月5號，日軍又派艦喺固戍搶糧。呢種騷擾一直去到1940年。

## 註
康城

**康城**（），係法國南部一埠，鄰近地中海。人口大概7萬。出名嘅地方係有康城影展同好靚嘅沙灘。

## 出面網頁

*Festival de Cannes康城影展官方網頁
*链接，照片，视频，绘画戛纳，法国
布達佩斯

**布達佩斯**（又譯**標德卑士**，）係匈牙利嘅國都，同政治、商業、運輸中心、最大城市。由於多瑙河穿過，而分開布達（西岸）同佩斯（東岸）兩個部分。

## 旅遊景點
* 匈牙利國會
* 英雄廣場
* 漁夫堡
* 布達皇宮

## 城市景觀


File:Chain bridge by night Budapest.jpg
File:Budapest from Gellert Hill.jpg
File:Buda Castles-Matthias Church.jpg
File:Budapest chain bridge pillar by night.JPG
File:Museum Fine Arts01.jpg
File:Aftnn St Stephen's Basilica.jpg
File:Mujegpalya Ice Rink.jpg
File:Szent Erzsebet-templom 01.jpg
File:Synagogue-Budapest.jpg
File:Museum of Applied Arts (Budapest).jpg
File:Parlament Budapest3.jpg



## 攷
倒數

**倒數**係喺重要時刻嚟臨之前，例如國家獨立、節日、爆炸彈、火箭升空所做嘅嘢。倒數通常用秒數計時做單位，由大數數到零；好似，5、4、3、2、1、0。

## 節日倒數
除夕嘅跨年倒數，喺倒數完畢之後通常都會放煙花慶祝。

### 例
* 香港：銅鑼灣時代廣場蘋果倒數
* 臺灣：臺北101跨年煙火表演
* 美國：紐約市時代廣場倒數
質子

**質子**係一種帶 1.6 × 10-19 庫侖（C）正電荷嘅亞原子粒子，直徑大約係 1.6 to 1.7×10−15 m ，質量有 938 百萬電子伏特 /c²（MeV/c²），即係 1.6726231 × 10-27 kg，大約係電子質量嘅 1836.5倍。質子屬於重子類，由兩個上夸克同一個下夸克通過膠子喺強相互作用底下構成。

原子核入面嘅質子數目決定咗佢嘅化學性質同佢屬於邊種化學元素。氫原子最常見嘅同位素 1H 嘅原子核由一個質子構成。其他原子嘅原子核由質子同中子喺強相互作用之下構成。

## 參攷
梁氏

**梁**（）係中國一個姓，出自姬氏，喺百家姓裏頭排128位。

## 起源同歷史
*喺大約2600年前係地名。周朝周平王時，秦仲嘅細仔子康，喺夏陽梁山受冊封，即係而家嘅陝西省韓城縣南。春秋之後就有梁氏呢個姓。話說88年，多名重係細路嘅人被選做皇帝，以令攝政人更容易去掌握皇權。所以令到東漢嗰時，處於一個混亂同埋衰落時期。隨後有三股大勢力角力爭取主權，分別係宦官、官黨同埋皇室成員，當中一個家族就係梁氏。
*喺159年，宦官殺害皇太后嘅親戚，茲事增加梁氏家族對皇權嘅渴望。

## 分佈
嶺南地方好多人姓梁，喺廣東、香港、澳門係大姓。

## 名人
*梁美芬：立法會議員
*梁耀忠：立法會前議員
*梁統：東漢開國功臣
*梁冀：東漢中期權臣
*梁辰魚：大明戲曲家
*梁經國：大清十三行天寶行創辦人
*梁綸樞：大清十三行天寶行繼承人，又叫梁承禧
*梁肇煌：大清臣子，做過兩江總督，梁經國嘅孫
*梁慶桂：大清內閣中書，華僑教育嘅始祖，梁經國嘅息
*梁廷枏：大清文學家同史學家，《夷氛聞記》作者
*梁九圖：大清詩人，佛山梁園嘅建造人之一
*梁冠澄：大清光緒年間福州知府，公車上書響應人
*梁鼎芬：晚清學者
*梁誠：晚清外交官
*梁敦彥：中華民國時期外交官
*梁方仲：中國經濟史學家，中國社會經濟史學奠基人之一，佢出名嘅學術著作有《明代糧長制度》，《中國歷代戶口，田地，田賦統計》等等
*梁承鄴：梁方仲個仔，植物學家
*梁濤：鄉下喺廣東新興，香港文史工作者，佢寫左唔少有關香港歷史嘅書，例如《香港廟趣》、《九龍城寨史話》咁
*梁漱溟：中國思想家
*梁啟超：晚清戊戌變法阿頭
*梁思成：建築歷史學家、建築師，梁啟超個仔
*梁思永：中國現代考古學家，梁啟超個仔
*梁思禮：中國科學院院士、火箭系統控制專家，梁啟超個仔
*梁實秋：作家
*梁鼎光：書法家
*梁厚甫：政治評論家
*梁寬：黃飛鴻嘅徒弟
*梁灝：北宋狀元，個仔梁固都係狀元，史稱宋朝「父子狀元」
*梁固：北宋狀元
*梁光烈：國務委員兼中華人民共和國國防部部長
*梁小冰：1990年度香港小姐競選季軍
*梁少霞：無綫電視配音員、天氣報告員
*梁文韜：香港食家、元朗大榮華酒樓董事總經理
*梁文道：香港作家
*林夕：香港填詞人，原名梁偉文
*梁定邦 (醫生)：前香港市政局主席，推動香港公廁改革
*梁定邦 (大律師)：香港執業大律師，而家係中國證券監督管理委員會首席顧問
*梁芷珊：香港作家，羅傑承嘅第二老婆
*森美：香港商業電台DJ，人稱「商台霸王」，原名梁志健
*梁佩詩：華裔英國演員
*梁洛施：香港歌手，原名梁樂瑤
*梁錦松：香港特別行政區前財政司司長
*梁家榮 (傳媒人)：香港傳媒工作者，人稱「榮總」
*梁君彥：香港商人同立法會前主席
*梁家傑：香港律師同立法會前議員
*梁家輝：香港電影演員
*梁朝偉：香港電影演員
*梁恩佐：美國唐人物理學家
*梁振英：香港特別行政區行政長官
*梁振森：多倫多OMNI電視台財經新聞主播
*梁智仁：香港骨科醫生，香港公開大學校長
*梁家仁：香港電影演員
*梁智鴻：香港醫生，外號「金刀梁」
*梁詠琪：香港歌手
*梁繼璋：前香港電台第二台節目主持人
*梁思浩：香港電台第二台節目主持人
*梁雁翎：中國歌手
*梁愛詩：香港特別行政區前律政司司長
*梁君培：香港及澳門牧師
*梁漢文：香港歌手
*梁政珏：香港藝人
*梁醒波：粵劇演員
*狄娜：香港演員同中國大陸企業家，原名梁幗馨
*梁舜燕：香港電視史上首位女演員
*梁琤：香港演員
*梁樂華：香港藝人
*梁國雄：香港立法會前議員，綽號「大長毛」
*梁靜茹：馬來西亞華僑，臺灣歌手
*梁挺：推廣詠春拳人物
*梁頌恆：香港本土派政治人物
*梁天琦：香港本土派政治人物
*梁麗翹：香港藝人
*梁麗瑩：香港藝人
*梁挺生：香港教育家同馬主
*梁家俊：香港騎師，外號「家俊仔」
*梁凱寧：香港主播
*梁柏堅：香港《米報》特約記者，外號「表弟堅」
*梁福元、梁明堅兩仔爺：新界鄉事派人士
蠔豉

**蠔豉**係海味乾貨，由蠔肉曬乾而成。中國、南韓、日本、香港元朗流浮山都有出。蠔豉啲汁可以用嚟撈白飯。

蠔豉通常曬兩到四個禮拜，色水比較深，蠔味濃。另外有種整法只係曬一兩日，保留一啲水份，形狀比較大隻飽滿，色水比較淺同帶金黃色，叫**金蠔**。
Macintosh 電腦

**Macintosh** 係一款電腦，由蘋果公司設計同生產。喺1984年1月24號推出連mon嘅Mactintosh 128k。

## 花名
Mactintosh

香港：Mac機、蘋果電腦

廣州：蘋果、麥金托什機

台灣：麥金塔電腦

## 出面網頁
*蘋果公司 - Mac 機
梁

**梁**係唐字，係樑嘅本字，亦可以指：

*梁氏，唐人姓氏

## 國名
*梁國 (春秋)
*魏國 (周)
*梁國 (漢)
Β

***'係[[希臘字母]]第二隻，[[大階]]寫做***'，細階寫做****，用羅馬字寫做「**beta**」，讀音用粵拼寫係「bei1 taa4」，通常音譯**啤打**。
Γ

***'係[[希臘字母]]第三隻，[[大階]]寫做***'，細階寫做****，用羅馬字寫做「**gamma**」，讀音用粵拼寫係「gaa1 maa4」，讀似伽瑪。
Gamma

**Gamma**可以係指：

* Γ：希臘字母第三隻
* 歐拉-馬斯刻若尼常數，一個數學常數。
* Gamma_(專輯)：香港樂隊Dear Jane嘅專輯
髮菜

**髮菜**（學名*Nostoc flagelliforme* Harv. ex Molinari, Calvo-Pérez & Guiry，原名*Nostoc commune* var. *flagelliforme*；英文fat choy、faat choy、 black moss、hair moss 或者hair weed），廣東人講意頭時寫成**發菜**，係藍藻門唸珠藻目嘅細菌，生得好幼，好似墨綠近黑嘅頭髮。髮菜見於沙漠。可以食。因為髮菜嘅讀音好似發財，廣東人見好意頭，農暦新年會夾埋蠔鼓做碟餸叫「發財好事」（髮菜蠔鼓）。髮菜無乜益，有毒令神經退化，所以多食無益。而因為掘髮菜會傷土，令沙漠擴大，所以中國限制出產，大陸已經唔賣，但喺香港、澳門重有。價錢貴咗，市面上有假髮菜，有啲甚至有毒。

## 註
Α

***'係[[希臘字母]]第一隻，[[大階]]寫做***'，細階寫做****，用羅馬字寫做「**alpha**」，用廣東話讀一般會係粵拼「aau1 faa4」。
Ε

***'係[[希臘字母]]第五隻，[[大階]]寫做***'，細階寫做****，寫做**epsilon**，讀似鴨時郎。

## 用途
* ε喺數學入面，通常用嚟代表好細嘅數。
Eta

**Eta**或**ETA**可以係：
*Η，希臘字母第七隻
*ETA (組織)，西班牙巴斯克地區武裝分離主義恐怖組織
Θ

***'係[[希臘字母]]第八隻，[[大階]]寫做***'，細階寫做****，用羅馬字寫做**theta**，讀音用粵拼寫係「fi1 taa4」。

## 用途
* 細階θ喺數學入面，通常用嚟代表角。
Λ

***'係[[希臘字母]]第十一隻，[[大階]]寫做***'，細階寫做****，寫做**lamda**或者lambda，讀似藍打。
Μ

***'係[[希臘字母]]第十二隻，[[大階]]寫做***'，細階寫做****，寫做**mu**，讀音用粵拼寫係「miu1」。

## 用途
* μ喺數學入面，通常用嚟代表算術平均值。
Ο

***'係[[希臘字母]]第十五隻，[[大階]]寫做***'，細階寫做****，寫做**omicron**，讀似奧滅狂浪。omicron，拆開做o mikron，係細o咁解，因為omega（Ω）係大o。
Σ

***'係[[希臘字母]]第十八隻，[[大階]]寫做***'，細階寫做***'或者***'，寫做**sigma**，讀似息麻。

## 用途
* σ喺數學入面，通常用嚟代表標準差。
* Σ喺數學入面，通常用嚟代表連和。
Φ

***'係[[希臘字母]]第廿一隻，[[大階]]寫做***'，細階寫做****，字母名寫做**phi**，喺英文讀音似快。
Ω

***'係[[希臘字母]]第廿四隻，即係最尾一隻，[[大階]]寫做***'，細階寫做****，寫做**omega**，讀似奧美㗎。omega拆開係o mega，即大o咁解，因為另有細o omicron。
西鄉

**西鄉**喺中國深圳西邊，近伶仃洋大鏟灣嗰邊，喺條河隔籬。家下係寶安區一個街道，叫**西鄉街道**。舊時係寶安縣下一鎮，叫**西鄉鎮**。
三島由紀夫

**三島由紀夫**（日文假名みしま ゆきお，拼音Mishima Yukio；），本名**平岡公威**（日文假名ひらおか きみたけ，拼音Hiraoka Kimitake），係日本小說家，三島由紀夫係佢筆名。佢唔只寫小說，重係劇作家、記者、電影製作人、電影演員。三島由紀夫政治上係日本右翼狂熱份子，最後揀剖腹自殺。

名作有《金閣寺》、《面具嘅自白》（日文《仮面の告白》）等。

## 註
丘逢甲

**丘逢甲**（），本名**丘秉淵**，又名**丘倉海**，字**仙根**，號**蟄仙**、**台海**，係臺灣同廣東詩人同教育家。佢好擅長詩文，著有《嶺雲海日樓詩鈔》。

## 屋企
丘逢甲屋企原籍廣東蕉嶺，係客家人，先祖搬咗去臺灣。

丘逢甲1864年出生喺苗栗銅鑼鄉竹森村。

## 事業
1895年大清同日本甲午戰爭之後，大清割臺灣畀日本。佢跟唐景崧抗日本接收臺灣，但後尾唐景崧走咗，佢帶埋軍餉到廣東。佢之後做過校長。

喺中華民國成立之後，佢做過臨時參議院議員。無耐，丘逢甲1912年2月25日死喺廣東。

## 紀念
*逢甲大學

## 註
劉以達

**劉以達**（**Tats Lau Yee Tat**；）係香港音樂創作人、演員。佢曾經喺搖滾結他比賽裏面獲獎，1980年組成第一支樂隊DLLM。1985年同歌手黃耀明組成樂隊「達明一派」，喺香港非主流音樂界影響深遠。

1990年，逹明一派拆夥，劉以達先後成立咗「劉以達與夢」、「劉以達官立小學」呢兩個組合。1996年推出咗個人專輯《麻木》。佢亦有作曲同做電影配樂，憑住《誘僧》攞咗第三十屆金馬獎最佳電影配樂。

九十年代中後期開始，劉以達參與咗好多齣電影幕前演出，尤其擅長演繹冷面笑匠嘅角色。

2006年，劉以達同一個大陸女仔李璐璐組成咗「達與璐」。

## 出面網頁
* 
* 
* 刘以达 (豆瓣)
* Hong Kong Cinemagic - Tats Lau Yee Tat 
* 
*
于右任

**于右任**（），中國陝西三原人，祖籍涇陽，出世時係大清國人。佢原名**于伯循**，字**誘人**，爾後以**誘人**諧音**右任**為名；別署**騷心**、**髯翁**，晚年自號**太平老人**。

于右任早年係同盟會成員，長年喺國民政府擔任高級官員，做監察院嘅院長卅四年。佢亦係中國書法家，最叻係草書。佢詩文都好擅長，著有《牧羊兒自述》等。

香港著名食店泉章居嘅招牌題字係出自佢嘅手筆。

## 註
希臘字母

**希臘字母**（；）有廿四隻字母，用來寫希臘文。估計早喺公元前9世紀到8世紀開始用。佢係目前知道，最早一套會分母音同子音來用嘅字母。套字母一直用到家下。兩世紀開始，亦都用咗來寫希臘數字。

希臘字母係腓尼基字母變來，同希臘地方另一套字母綫型乙（Linear B）無關係。希臘係歐洲同中東各種字母之母，包括拉丁字母。希臘字母除咗用來寫希臘文，數學同科學都用呢隻字母來起唔同嘅名。

## 其他用途
### 用於其他語言
除咗上述由希臘字母改編，但發展成獨立書寫系統嘅字母之外，希臘字母喺唔同時期同唔同地區，都用嚟書寫其他語言。 有啲語言甚至加入咗額外嘅字母。  

#### 古代
* 佢被用喺某啲古巴爾幹語族語言，包括色雷斯語。至於其他鄰近語言或者方言，例如古馬其頓語，得返孤立嘅單字保存喺希臘文獻中，但冇完整嘅文本留低。  
* 高盧語嘅碑文（喺現今法國）喺羅馬征服之前都係用希臘字母寫嘅。  
* 巴克特里亞語，係一種伊朗語族語言，喺而家阿富汗嘅地區，喺貴霜帝國（公元65年至250年）期間用希臘字母書寫。佢仲加咗一個額外字母þ嚟表達*sh*音。  
* 受印度-希臘硬幣嘅影響，西部薩特拉普王國嘅納哈帕納同恰斯塔納硬幣上有用希臘文或者類似希臘文嘅字母寫成嘅印地-雅利安語銘文。不過，後來統治者嘅硬幣上嘅希臘字母變得退化，淪為一種裝飾，完全無法辨識內容。  

#### 中世紀
* 4至8世紀用作貨幣嘅mordovka硬幣，喺烏拉爾語族民族中用莫克沙語寫成，並使用希臘草寫字母。  
* 一份8世紀嘅阿拉伯語片段保存咗用希臘字母書寫嘅文本，另外仲有一份9至10世紀嘅詩篇翻譯片段。  
* 喺阿爾克西斯發現嘅10至12世紀奧塞梯語古碑文，係已知最早嘅奧塞梯語記錄。  
* 馬庫里亞（現今嘅蘇丹）嘅古努比亞語加入咗三個科普特字母，兩個從梅羅埃文字衍生嘅字母，仲有兩個希臘伽瑪字母組成嘅合體字，用嚟表達軟顎鼻音。  
* 各種南斯拉夫語方言（類似現代保加利亞語同馬其頓語）都曾經用希臘字母書寫。現代南斯拉夫語已改用修訂過嘅西里爾字母。  

## 字母表
### 現行字母

## 註
* U0370.pdf
Ϝ

***'係舊時一隻[[希臘字母]]，[[大階]]寫做***'，細階寫做****，名叫**wau**。佢原本個名叫wau，後尾用來打孖寫gamma（Γ），所以叫digamma，讀似大加麻，di係二咁解。

## 出面網頁
* Wau
Ϻ

***'係舊時一隻[[希臘字母]]，[[大階]]寫做***'，細階寫做****，名叫**san**，讀似山。佢原本排喺同之間，同腓尼基字母𐤑個次序一樣，因為有等音值嘅sigmaΣ而唔用。

## 出面網頁
* San
Ϙ

***'係舊時一隻[[希臘字母]]，[[大階]]寫做***'，細階寫做****，名叫**koppa**或者qoppa，讀似高扒。
佢原本係寫喺後元音Ο、Υ同埋Ω之前發k音，之不過同kappa（Κ）同音重覆而廢。

## 出面網頁
* Koppa
Ͳ

***'係舊時一隻[[希臘字母]]，[[大階]]寫做***'，細階寫做***'，名叫'''sampi'''，讀似三皮。佢另有一隻寫法***'，大階寫做***'，細階寫做***'。sampi個名來自(hō)s an pei，即係猶似Π咁解。佢重有個名叫disigma，讀似大色麻，係打孖sigma（Σ）咁解，古時用來寫/ks/同/ss/音。

## 出面網頁
* Sampi
Ͱ

***'佢亦有種舊寫法係，[[大階]]寫做***'，細階寫做****， 叫做**heta**，讀似吃他。

## 出面網頁
* Heta
Ϸ

***'係一隻[[希臘字母]]，加落去寫[[大夏文]]。[[大階]]寫做***'，細階寫做****，名叫**sho**，讀似蘇。佢個名係後加，無人知大夏文隻字母係點讀，但估計讀/ʃ/音。

## 出面網頁
* Sho
獨幕劇

**獨幕劇**（one-act play）係種戲，劇情一幕搞掂，唔幾好多有幾幕幾嘅戲。篇幅短，情節單純，結構緊湊，要求好快有衝突，無耐就做到高潮，跟住戛然而止。多數都唔分場，唔換布景。

## 註
獨腳戲

:*關於中國戲曲，睇[[獨腳戲 (戲曲)]]*
**獨腳戲**（英文Monodrama；德文Solospiel，即係solo play一人戲），又叫**獨角戲**，係種戲一個人演晒，即係只有一個演員或者歌手做戲，通常得一個腳色。

## 引伸
指一件事，由頭到尾都係自話自說。

## 睇埋
* 獨白
獨白

**獨白**（Monologue）係戲之中，得一個人時，自己講嘅臺詞。通常係自述身世，又或者，表白內心反應。文學裏面，係指作者心靈表白。

獨白係角色自己講自己嘅嘢，通常成串唔會畀人打斷，有時甚至係詩詞。

## 註

## 睇埋
*獨腳戲
Ϛ

***'係[[希臘字母]]之中一隻[[連體字母]]，[[大階]]寫做***'，細階寫做****，名叫**stigma**，讀似士的麻。佢係將sigma（Σ）同tau（Τ）聯埋，代表ΣΤ（στ）。

Ϛ唔係古希臘就有嘅字母，佢原本係中世紀由στ連寫變成。

## 出面網頁
*Stigma
竽

**竽**（）係種樂器，流行喺古時中國嘅戰國到漢朝時期，宋之後失傳。竽係吹奏樂器，係用竹製，似笙又大過笙。原本有卅六管，後尾變成廿三管。管分前後兩排，揷橢圓嘅竽斗上便。

## 成語
*濫竽充數

## 註
竹枝詞

**竹枝詞**係樂府一種，原本係中國古代四川東部，巴渝地區嘅民歌。竹枝詞用竹枝和聲，所以叫竹枝詞。

## 作品

大唐劉禹錫仿作砍詠風俗情事，有詩《竹枝詞》尾句有「東邊日出西邊雨，道是無晴卻有晴。」

唐宋時期，廣州出現咗竹枝詞，去到明清時期發展得好犀利，但民國時期因戰亂動蕩而衰落。直到1990年代先至逐漸出現新派嘅竹枝詞。

香港舊時有一啲香江竹枝詞，用來寫香港風情。

## 攷
淳于緹縈

**淳于緹縈**係漢朝太倉令淳于意嘅女。淳于意喺文帝劉恆做皇帝嗰陣犯咗罪。緹縈上書願意做官婢，用來贖老豆嘅肉刑。劉恆見佢嘅孝行好感動，放過淳于意，免佢肉刑。

## 註
丹墀

**丹墀**係舊時宮殿或者廟宇嘅正殿前面，無瓦遮頭，而油咗紅石階或者平臺。呢度丹即係紅色，而墀係油咗色嘅臺地。

## 註

類:宮
I (搞清楚)

**I**或**i**除咗係拉丁字母之外，重可以係：

## 數學
* 虛數單位：符號係i，i2=-1
* 羅馬數字嘅1
* 單位矩陣：符號係*I*或*I**n*；
* 矩陣：符號係 *i*，一個索引變量。
* *I**x*(*a*,*b*)；Β函數嘅符號
* *I*；單位區間嘅符號
* {\hat{\imath}}；跟住x軸直角座標嘅單位向量符號

## 物理
* I：電流嘅符號
**I*；轉動慣量嘅符號
**I*；發光強度嘅符號
**I*；光學講到嘅像

## 化學
* 碘嘅元素符號（化學）
* 異亮氨酸嘅化學式（生化學）
* 原子長度

## 生物
* 單倍羣I (mtDNA)
* 單倍羣I (Y-DNA)

## 語言學
* 我：英文第一人稱單數主格
* 閉前不圓唇元音：符號係
* 次閉次前不圓唇元音：符號係
* 閉央不圓唇元音：符號係或
* い：日文嘅假名
* Іі或Ӏӏ：西里爾文字
* Ιι：希臘文字
* **¡**：倒感嘆號

## 電腦
* `i`：通用指標代碼，大多數用喺循環結構。
* `&lt;i&gt;`：HTML元素講嘅傾斜體。
* `.i`：文件擴展名，包括一個輸出預處理器。
* IBM i：美國IBM公司出嘅電腦操作系統
* i-：美國蘋果公司出嘅產品名前綴，好似iPhone、iPod、iPad、iMac等呢啲產品。
* `i;`：電腦講嘅循環計數器嘅變數方法。
* 信息嘅簡寫

## 經濟學
* i：利率嘅符號
* I：投資嘅符號

## 電視
* **i**：美國ion電視台嘅簡稱
* **I**：正交振幅調變調製方案講嘅互相溝通渠道
* NTSC制式電視系統標準。**I**喺YIQ入面講係「In-phase」噉解。

## 代碼
* **I**：意大利嘅國際車輛登記代碼
* **I**：意大利嘅航空器註冊冧巴

## 單曲
* I (莫文蔚專輯)
* i (A.R. Kane專輯)
* I (他力·厄造加專輯)
* ''I'' (Die Krupps album)
* I (生物股長專輯)
* I (金在中專輯)
* I (京士頓華爾專輯)
* I (古爾德尼爾臣專輯)
* i (The Magnetic Fields專輯)
* I (Meshuggah專輯)
* i (小谷美紗子專輯)
* I (Nightingale專輯)
* I (Xerath專輯)
* I (麻倉彰專輯)
* I (椎名慶治專輯)

## 遊戲
* 雷電戰機遊戲講嘅護盾。
拿坡利

**拿坡利**（ ）又譯**那不勒斯**、**那波利**、**拿坡里**，係意大利南部一埠，亦係意大利僅次於羅馬、米蘭嘅第三大都會區。拿坡利有豐富嘅歷史、文化、藝術同埋美食而出名，尤其係薄餅。城市歷史中心區俾聯合國教科文組織評為世界文化遺產。

## 參考
墨西拿

**墨西拿**（意大利文：Messina）係意大利西西里島嘅一個埠，亦係島上第三大城市。
屹立火山

**屹立火山**（意大利文：Etna，英文：Mount Etna），有譯**埃特納火山**，係意大利西西里島上面一座活火山。屹立火山係歐洲最高嘅活火山，海拔3326米。佢嘅火山活動一直好頻繁，噴發史可以追溯去公元前1500年，到而家已噴發過200幾次。2002年10月28號曾經大規模噴發。
有限羣

**有限羣**（或group of finite order）係入面只係得有限個元素嘅羣。有限循環羣、有限對稱羣都係其中嘅例子。

## 定義
一個羣叫做有限羣若且唯若佢嘅基數係有限嘅，如果用式寫出來，就係：

:|G|

如果相反，基數係無限大，就叫做無限群（Infinite group或Group of infinite order）。

## 例子

* 循環羣 \Z_n
* 對稱羣 S_n
* 交錯羣 A_n
* Sporadic Groups
* 有限域上面嘅一般線性羣 GL(n,q)

## 睇埋
* 羣
* 子羣
* 羣轉換

## 註
卡利亞里

**卡利亞里**（意大利文：Cagliari），係意大利薩丁島首府，亦係意大利嘅一個自治區。喺薩丁島南部，係海港城市。
臺灣通史

《**臺灣通史**》係本臺灣史書，係連橫寫嘅，分三十六卷，用紀傳體寫。本書由1908年寫到1918年，當時係臺灣日本殖民地時期。

本書由605年，隋大業五年，寫到去1895年，清光緒廿一年。因為取材好闊，係研究臺灣史嘅重要著作。

## 註
光速

**光速**（speed of light）指光喺真空嘅速度，亦係所有電磁波喺真空嘅速度，係物理好重要嘅常數，通常用c₀或者c來表示（來自拉丁話 celeritas，解做迅速、敏捷）。

光速等於299,792,458米/秒http://physics.nist.gov/cgi-bin/cuu/Value?c（即係1,079,252,848.88千米/小時）。呢個速度並唔係測量出嚟，而係定義出嚟。由1983年10月21號起，1米定義為光喺1/299,792,458秒內所行嘅距離。

## 註

類:光
類:速
類:物理常數
壢車

**壢車**（意大利文：Lecce），有譯**萊切**，係意大利東南部普利亞大區嘅一個城市。有好多巴洛克建築，因此有人叫佢做意大利南部嘅翡冷翠。
愛琴海

**愛琴海**（；希臘文：Αιγαίο Πέλαγος），係地中海嘅一部分，喺希臘半島同小亞細亞半島中間，南北長610公里，東西濶300公里。

愛琴海海岸線好曲折，港灣眾多，共有大概2,500個島。愛琴海島嶼，大部分屬於西岸嘅希臘，小部分屬於東岸嘅土耳其。
阿拉伯字

**阿拉伯字**（阿拉伯文：كتابة عربية；英文：Arabic script），係建基於阿拉伯文字母（阿拉伯文用嗰套字母）嘅一套字母，而佢用到嘅字母就係**阿拉伯字字母**，通稱**阿拉伯字母**。

阿拉伯字除咗寫阿拉伯文，亦可以用嚟寫亞洲同非洲一啲話，係世界第二多人用嘅一套書寫系統，排喺拉丁字之後。

原本字母只係用喺阿拉伯話，好似可蘭經咁。之後推廣到其他閃族話，甚至非閃族嘅話都用阿拉伯字字母來寫。咁因為大大超過阿拉伯話有嘅語音，所以加咗一啲字母寫呢啲話嘅文。

阿拉伯字字母係由右至左寫，用草寫，基本總共有廿八個字母。響音可寫可唔寫法，唔寫響音讀法係靠前文後理推斷。同羅馬字母一樣，有印刷體，有手寫體，書法上有好多唔同款字。

## 基本字母

## 變化
三垣二十八宿

三垣：中國古代劃分嘅天區，包括太微垣，紫微垣同埋天市垣。

二十八宿(宿：粵音讀做sau3)，又叫二十八舍，係月球在天空上運行嘅路徑(叫做白道)，月球每晚停留寄宿嘅星區。
二十八宿包括：角、亢、氐、房、心、尾、箕、斗、牛、女、虛、危、室、壁、奎、婁、胃、昂、畢、觜、參、井、鬼、柳、星、張、翼、軫。
江東

**江東**（）係安徽蕪湖打落，長江東岸（同南岸）地方。又叫做**江左**（）。

江東個江，古代獨指江水，即係長江。長江過蕪湖之後，轉為南北向，所以長江東便嘅地方，就叫江東。

## 史
江東係楚、吳同越嘅地方。

《史記》下《項羽本紀》有寫，「且籍與江東子弟八千人渡江而西，今無一人還，縱江東父兄憐而王我，我何面目見之！」

## 註

## 睇埋
*江南
*江表
*江右
*江西 (長江)
*江北
江表

**江表**係長江中下游，以南嘅地方。舊時以中原為中心，由中原南望，長江係喺外便，所以叫江表。

江古時專係江水，即係長江。

## 註

## 睇埋
*江東
*江西 (長江)
*江南
*江北
*江左
*江右
江南

**江南**（）泛指長江以南嘅地方，但更多時專指長江下游，江蘇南部同埋浙江，呢處以經濟發達，物產豐富而聞名。

江南原本只係指今日湖南湖北一帶。到咗大唐，設江南道，包括長江以南大片地方，到大清設江南省，指今日江蘇同浙江，即今日嘅含義。

## 註

## 睇埋
*江表
*江西 (長江)
*江東
*江北
*江左
*江右

類:中國地理
類:長江
C (搞清楚)

**C**或**c**除咗係拉丁字母之外，重可以係：

## 電腦
* C程式語言：一種通用嘅程式語言。
* C++：種以C語言做基礎嘅導向程式語言。
* C＃：微軟公司喺2001年開發嘅嘢。
* ``或Drive C:：喺MS-DOS、PC-DOS同Microsoft Windows入面，硬盤最先用到嘅盤。

## 數學
* 十六進制嘅12。
* per聲：國際單位制詞頭，符號係c或%，1c=10−2或1/100。
* 積分常數：符號係C。
* C：羅馬數字100。
* ℂ：概括複數嘅方法。
* C：連續函數嘅集。
* 喺機率入面，組合或所揀嘅函數。例如「一次將n個k物整埋一齊」或「n組合k」就出以下呢個公式： \mathbf{C}(n,k) ，\mathbf{C}_k^n、\mathbf{_nC_k}或{n \choose k}

## 物理
* 熱力學講嘅比熱容，符號係c
* 天文學講嘅光速，符號係c
* 庫侖：電量嘅國際單位，符號係C。
* Cup (容量)：容量單位，符號係c。喺煮食入面度散裝食品成日用到佢。
* 攝氏度：全球通用嘅溫度國際單位，符號係℃。
* 克拉：珠寶、玉石、鑽石等寶石嘅質量單位同貴金屬嘅純度比例。

## 遊戲
*大多數跳舞機遊戲入面話嘅一個等級：
*:DDR：倒數第三低嘅等級
*:ITG：中等嘅等級。最勁係C+，最屎係C-。
*:Pump it Up：倒數第三低嘅等級
*:EZ2Dancer：倒數第三低嘅等級
*:節奏大師：倒數第三低嘅等級
*:OSU!：倒數第三低嘅等級
*C：啤牌入面嘅梅花。橋牌入面喺嗌牌流程嗰度，1C=1張梅花，莊家7張牌，2C=莊家8張牌……kC=1張梅花，莊家（7+k）張牌【k∈Z+】。
*電腦娛樂分級機構屬下嘅C級，係「凈啱至少15周歲啲人玩」噉解。

## 成績
*C：一個合格嘅成績等級。通常都係100分制入面，60——75分先至有嘅。
*丙：第三。
*廣東省嘅4個食品安全等級入面嘅一個等級，話係重算有啲衛生質量嘅一個單位，一般喺街邊嘅小食檔或細嘅大排檔入面就見到佢。
*C：穆迪信貸評級第二十，最低。

## 音樂
*中央C
*C大調、C細調、升C大調、升c細調
*C♯

## 符號
*©，版權所有
*¢，毫子
*中國大陸駕駛證入面，講嘅係揸任何品種細車（指嘅係的士、私家車、麵包車嗰啲）嘅通用符號統稱。

## 醫學
* C視力表：視力表嘅其中一種，家吓日本好多地方嘅醫院入面都用呢個品種嘅視力表。
* 維他命C：人體必要嘅一個維他命，缺少呢個會有壞血病。
* 丙型肝炎：一種肝炎徵狀，醫學代碼係。

## 其他
* 化學入面話嘅碳
* 澳式足球嘅中間位

## 註
黃華華

**黃華華**（；）係廣東興寧市人，做過廣東省省長。1969年喺廣州中山大學畢業，同年9月做嘢，1971年加入中國共產黨，歷任共青團廣東省委書記、梅州市長、中共廣東省委常委、省委秘書長。1993年5月當選中共廣東省委副書記、秘書長。1996年後任中共廣東省委副書記，1998年任中共廣東省委副書記、廣州市委書記。2001年任中共廣東省委副書記、廣州市委書記、廣州市人大常委會主任。2002年任中共廣東省委副書記、廣東省常務副省長。2003年1月，喺廣東省第十屆人大第一次會議中獲選為廣東省長，2008年連任省長，2011年65歲嘅黃華華忽然提早辭職，11月廣東省11屆人大常委會第29次會議決定由朱小丹任代省長。2011年12月31號，中國人大常委會表決決定任命黃華華為全國人大華僑委員會副主任委員。

佢重係中共十五屆候補中央委員同埋十六、十七屆中央委員。

## 攷

## 相關網站
* 黄华华简历，新華網
獅子球

**獅子球**，原名葵花斬肉、葵花肉丸，又叫做**獅子頭**，係一道淮揚餸，紅燒大肉丸。料子包括豬肉攪肉、津菜、蒜蓉、薑蓉、蔥花、紅椒、薑片、蔥、雞蛋。獅子頭系由六成肥肉和四成瘦肉加上蔥、姜、雞蛋等配料斬成肉泥，做成拳頭大小嘅肉丸。

獅子頭源自隋朝，當時叫做**四喜丸子**同**大肉丸子**。

獅子球最常見做法係紅燒，亦可以清燉。

## 睇埋
*蟹粉

## 拎
* 紅燒獅子頭

類:肉丸
宿 (星官)

**宿**（粵拼：sau3）係天球上面，黃道同白道一帶嘅星官分區，總共有二十八，所以叫**廿八宿**或者**二十八宿**，古時亦有稱**二十八舍**。宿都各自歸入四象，每象七宿。宿之下由星官組成。

宿嘅意思，係月球會逗留嘅地方，所以都喺白道一帶。月光每晚都會移位，宿於星空唔同位置。月在天行一周，要二十七晚多少少，即二十七日又百分之三十二，介於二十七同二十八日之間。故此分為二十八宿，當然亦曾分二十七宿。宿宿經廣不一定，有啲闊，有啲窄，並非等分。

二十八宿分於四象。東方青龍，角、亢、氐、房、心、尾、箕。北方玄武，斗、牛、女、虛、危、室、壁。西方白虎，奎、婁、胃、昴、畢、觜、參。南方朱雀，井、鬼、柳、星、張、翼、軫。

陳遵媯話宿出自遠古天球赤道，公元前二千四百年，春分在昴、夏至在星、秋分在房、冬至在虛，近當時天球赤道。二十八宿歸於四象，乃係華夏古時，星象定季節痕跡。

二十八宿，起名唔一次過得來。遠古天文，都係光星定時節，如此關係到農牧等生活，做好時節準備。堯典有「日中星**鳥**，以殷仲春」，「日永星**火**，以正仲夏」，「宵中星**虛**，以殷仲秋」，「日短星**昴**，以正仲冬」。鳥即後名星宿，火即後名房宿。殷墟甲骨文，亦散見鳥、火、井、角等名。光星，諸如牛郎、織女等傳說，參與商嘅故事，都陸續加入二十八宿。月令時已有二十七宿，淮南子有二十八宿，史記有二十七宿。而戰國墓穴，有曾侯乙墓漆箱，蓋頂畫有二十八宿兼有字，有青龍白虎。可見現存文物文獻，唔會遲過戰國成型，而漢後一律定制二十八宿。

地軸會循環攞動，此為歲差。擺動非常之慢，若非有精準天文儀器，或有幾百年長年對照星空記錄，根本難以察覺。之不過，就算點唔察覺，星空因地軸擺動而移位，星宿位置經緯道就有變化，赤道會變化，二十八宿位置亦會變化，長月累月就會發現同古星圖記載唔同，甚至二十八宿中間次序，亦有所顛倒。遠古時用光星為記，星空移位，變轉用暗星，用名相近。好似推斷織女為光星，移位後用女宿暗星代；牽牛為光星，移位後用牛宿暗星代；瓠瓜為光星，壺瓜中空為虛，移位後用虛宿暗星代；大角為光星，移位後用角宿暗星代。漢到明間，觜同參之經度，逐漸拉近，到時大明時已完全易位。

上古天文同星占不分。除咗有授時之用，亦視為觀測天下變異，為帝王祕術，二十八宿變化，都有含義。之不過，隨住技術進步，星占天下變得無咁重要，星占日漸失落，甚至失傳。反觀虛星之類，無實測天文之類占卜，諸如嘅紫微斗數，大唐起日漸得流行。

## 粵音爭議
宿字讀「叔」定讀「秀」，向有爭議。叔為入聲字，秀為去聲字。二十世紀五十年代以前，星宿一字，字典粵音多數讀「叔」，而「秀」為異讀，有啲甚至無收「秀」音。粵音韻彙起先指星宿讀「秀」，由於韻彙係第一本以音標標粵讀，影響甚大，此後各字典跟咗。

一解星宿係星星集合，唔係星星宿舍，所以讀「星秀」。之但係，另一解，二十八宿有如月光每晚寄居之處，即係宿。並唔係二十八組星星，宿解做住宿時要讀做「叔」，咁就無必要破讀為秀。外文獻都意譯宿為住宿之處，如 Twenty-Eight Lunar Mansions，可見不必破讀為秀。

史上有關問題，各有唔同睇法。

今日叔同秀音，上古可能係同一音，唔係都極為相似，都為入聲字。之後秀音失去入聲尾，變成破讀去聲。

戰國時期《禮記》，西漢劉向《說苑·辨物篇》，東漢許慎《說文》都話宿得入聲一個音。大唐白居易《宿溪翁》大宋馬永卿《懶真子錄》都話二十八宿嘅宿字係讀做「叔」。大清趙翼寫《陔餘叢考》，卷二十二指出：「二十八宿，宿字今人皆讀作秀。」。

然而六朝庾信《哀江南賦》就話「宿」字同「獸」字押，喺六朝時已經有讀作去聲。

二十八宿又會同七曜、動物相配，用嚟推算人嘅命運吉凶，稱為「禽星」。「禽獸」嘅「獸」間接令「宿」字讀做「秀」。

## 註
太微垣

**太微垣**（Supreme Palace enclosure；垣讀門），原稱**太微**、**太微宮**，三垣之一，三垣之中嘅**上垣**。太微垣又叫**天庭**，係政府嘅意思，係貴族同大臣住嘅地方，亦係天帝施政地方。

太微以南，有黃道橫過。而今下天球赤道亦喺佢南面橫過，黃赤交界在此。

太微有星官廿個，分別係太微左垣、太微右垣、謁者、三公、九卿、五諸侯、內屏、五帝座、幸臣、太子、從官、郎將、虎賁、常陳、郎位、明堂、靈台、少微、長垣同埋三台。

太微各星官，北半球來講，秋天嘅夜空會易睇啲，而南半球就喺春天易睇啲。

史記天官書，太微歸南宮朱鳥。有記。

三光者，日月星，由於太微近黃道，日月同五星都有機入到太微。

太微同少微一對，一大一細，一東一西。

## 位置
星圖望天，東西同地圖相反。太微垣望天球之北，係紫微垣。望東，係青龍。望西望南，都係朱雀。沿黃道，東面青龍角宿，包住太微垣東面，向西移，移到朱雀，軫宿、翼宿，包住大微垣南面，張宿則包太微垣西面。
星官

**星官**（Asterism）係中國天文嘅恆星分組，按星嘅分佈想象出來，類似西洋天文上嘅星座。星官範圍多數都細過星座，所以數目就多好多，隋唐嘅《步天歌》有星官283個，大明時徐光啟跟西洋所知，補多南極星官23個。

## 星官星數
三垣二十八宿星官。星數以丹元子《步天歌》為準，南極星官、星數以《儀象考成續編》為準。

## 參攷
* 《中國天文學史》第二冊「星象編」，陳遵媯著，明文書局出版，1985年。
三垣

**三垣**（Three enclosures；垣讀媛）係將北面星空分成三部份，將天球北極為中心，將天空睇成三個城，有垣，即係城牆圍住，所以叫三垣。佢哋有南便有黃道同白道嘅廿八宿圍住。恆星都組成嘅星官，歸喺三垣廿八宿之下。

三垣分別係上垣太微垣、中垣紫微垣同下垣天市垣。紫微喺北極，係天嘅宮殿，喺中心位置，佢前便嘅太微，係庭園，另一邊係嘅天市，係個街市。太微同天市，落喺黃道偏南嘅一帶。

三垣之名後起，大宋時都唔叫垣，而叫宮。如步天歌唱，「中元北極紫微宮」，「中元北極紫微宮」，「下元一宮名天市」。步天歌出自大唐，三宮亦成於此時。再早為史記天官書五官之說。
五宮或出自五宮。

## 結構
三垣東同西都有自己嘅左垣同右垣，就好似左右兩埲牆咁。兩垣之間唔係相連，所以有南北兩道城門。

## 史
暫時最早知有三垣呢個概念，係隋丹子元作咗首詩《步天歌》，之後唐學者王希明有《丹元子步天歌》，將全天分成三十一個區 ，即係三垣二十八宿 。

## 註
紫微垣

**紫微垣**（Purple Forbidden enclosure；垣讀門），原稱**紫宮**，又叫**紫微宮**，三垣之一，三垣之中嘅中垣。佢喺正北天嘅中央，所以叫中宮。佢以天球北極做中樞。由於近包含天極，亦叫**[[中宮]]**。

紫微垣係天帝嘅宮殿，係佢住嘅地方，係皇帝內院。除咗皇帝之外，皇后、太子、宮女都住喺處。

紫微垣有星官卅九個，北極、四輔、天乙、太乙、紫微左垣、紫微右垣、陰德、尚書、女史、柱史、御女、天柱、大理、勾陳、六甲、天皇大帝、五帝內座、華蓋、杠、傳舍、內階、天廚、八穀、天棓、內廚、文昌、三師、三公、天床、太尊、天牢、太陽守、勢、相、玄戈、天理、北斗、輔同埋天槍。

北半球來講，紫微各星官全年都見到。

## 位置
星圖望天，東西同地圖相反。紫微垣坐鎮天球北極，圍住北極而轉。一年四季夜空，都睇得到。通常畫到，左垣右垣開口，左垣少丞，右垣上丞，定為上，定為北。由北數起一圈，北玄武，西白虎，南朱雀，東青龍，一圈包圍紫微垣。
阿思思

**阿思思**（）係意大利中部一座城市，歷史悠久，又有意大利小鎮風情，係遊客熱門目的地。

阿思思係聖方濟各亞西西嘅出生地，佢1208年喺呢度設立咗方濟各會。2000年，阿思思聖方濟各聖殿同其他方濟各會建築成爲咗世界遺產。

## 出面網頁

*
天市垣

**天市垣**（Heavenly Market enclosure；垣讀門）係三垣之一，係三垣之中嘅下垣。

天市垣係天嘅市集，係平民百姓住嘅地方。

天市垣有星官十九個，分別係天市左垣、天市右垣、市樓、車肆、宗正、宗人、宗、帛度、屠肆、候、帝座、宦者、列肆、斗、斛、貫索、七公、天紀同埋女床。

天市各星官，北半球來講，喺夏秋之間嘅夜空會易見啲，而南半球喺冬春之間會易見啲。

## 位置
天圖望天，東西同地圖相反。天市垣之北，就係紫微垣所。東係玄武，西同南係青龍。東向西數，玄武牛宿、斗宿，包住左垣，下接青龍，南面門口有箕宿、尾宿、心宿、房宿，再過氐宿同亢宿，包圍右垣。
橫濱

**橫濱**（英文：Yokohama，日文：横浜）係日本嘅一座港口城市，係神奈川縣嘅東部，亦係神奈川最大城市同埋縣廳所在地，佢亦都係政令指定都市。佢有377萬人口，僅次於東京市區，而且係日本人口最多嘅市。橫濱市喺東京都心以南30公里左右，對住東京灣，屬於首都圈。總面積大概437平方公里。

## 政區

*青葉區
*旭區
*保土谷區
*磯子區
*泉區
*神奈川區
*金澤區
*港北區
*港南區
*綠區
*南區
*中區
*西區
*榮區
*瀨谷區
*戶塚區
*鶴見區
*都築區

## 氣候
橫濱屬副熱帶濕潤氣候，夏季比較炎熱潮濕。

## 中華街
橫濱中華街係日本最大嘅唐人街。

## 圖集

File:Chinatown in Yokohama 10.jpg|橫濱中華街
File:Yokohama Landmark Tower 02.JPG|橫濱地標大廈
File:Yokohama Marine Tower lightup at night from Yamashita-Park.jpg|橫濱海洋塔
File:Yokohama Red Brick Warehouse 2012.JPG|橫濱紅磚倉庫
File:Yokohama Port Opening Memorial Hall 2009.jpg|橫濱市開港紀念會館
File:Kanagawa_Prefectural_Museum_of_Cultural_History_2009.jpg|神奈川縣立歷史博物館
File:Japon Yokohama1.jpg|日本丸
File:HIKAWA_MARU_2018.jpg|冰川丸
File:Yokohama_Stadium_2007_-3.jpg|橫濱球場
File:Yokohama_Station_from_above.jpg|橫濱站
File:Nissan Head Office 2009.jpg|日產汽車
File:Shomyo-ji.jpg|稱名寺
File:YNU_library.JPG|橫濱國立大學
File:FerrisUniversity.JPG|菲利斯女學院大學
File:Gaijin bochi.JPG|橫濱外國公墓
File:Yokohama City Hall 2009.jpg|橫濱市政府
File:Antonio Inoki IMG 0398-2 20121224.JPG|安東尼奧·豬木
File:Tadanobu_Asano_2011_(cropped).jpg|淺野忠信
File:Naoto Takenaka (crop).jpg|竹中直人


## 著名人物
*安東尼奧·豬木：已退休職業摔角選手、前日本參議院議員。
*出川哲朗：男性搞笑藝人。
*淺野忠信：男演員。
*竹中直人：知名導演、編劇、歌手。
*加山雄三：歌手、演員、畫家。
*香取慎吾：男演員、男歌手、主持人。

## 教育

### 高等院校
* 橫濱國立大學
* 橫濱市立大學
*神奈川大學
* 關東學院大學
* 菲利斯女學院大學
*東洋英和女學院大學
*鶴見大學
*桐蔭橫濱大學
*橫濱商科大學
*橫濱創英大學
*橫濱美術大學

## 運動
* 棒球
** 橫濱DeNA海灣之星
* 足球
** 橫濱水手

## 姊妹、友好都市
* 上海（中華人民共和國）：於1973年11月30日締結友好都市。
* 聖地牙哥（美國）：於1957年10月29日締結姊妹都市。

## 睇埋
* 香港上海滙豐銀行

## 參考

## 出面網頁

* 
* 
* 

類:政令指定都市
2009年死

以下係：

## 12月
;12月30號
*瓦希德，印尼前總統
*The Rev，美國Avenged Sevenfold樂隊鼓手
;12月23號
*阿沛·阿旺晉美，第三、四、五、六、七屆全國人民代表大會常務委員會副委員長，中國人民政治協商會議第三、八、九、十、十一屆全國委員會副主席，中國西藏文化保護與發展協會會長。代表西藏地方政府同中央人民政府簽《十七條協議》。
;12月19號
*，Savant syndrome或savantism患者，《手足情未了》以佢做基礎
;12月17號
*吳鶯音，上海歌手，有「鼻音歌后」之稱
;12月10號
*赫健士爵士，香港終審法院前非常任法官

## 11月
;11月27號
*鍾偉明，香港廣播人
*東初，香港音樂家及樂評人
;11月24號
*陳鴻烈，香港演員
*沙馬，泰國前總理
;11月22號
*丁善璽，台灣導演
;11月6號
*谷牧，中國共產黨第十一、十二屆中央書記處書記、前國務委員、前國務院副總理、中國人民政治協商會議第七屆全國委員會副主席。
;11月4號
*愛倫，香港冠軍練馬師
;11月1號
*梁玳寧，香港專欄作家、食評，世界傑出青年

## 10月
;10月31號
*錢學森，中國航天之父，中國科學院、中國工程院資深院士，中國人民政治協商會議第六、七、八屆全國委員會副主席
*陳琳，中國大陸女歌手，跳樓自殺死咗
;10月30號
*林蛟，香港藝人
;10月29號
*貝時璋，中國生物學家
;10月13號
*呂正操，中華人民共和國開國上將，曾任中國人民政治協商會議第六屆全國委員會副主席、中央軍委委員、鐵道部部長、鐵道兵第一政委。
;10月11號
*Stephen Gately，愛爾蘭樂隊Boyzone主音歌手。

## 9月
;9月30號
*李後，國務院港澳辦前副主任
;9月11號
*臼井儀人，日本漫畫蠟筆小新作者，躚腳跌落山死咗

## 8月
;8月27號
*成奎安，香港演員
;8月25號
*愛德華甘迺迪（Edward Moore "Ted" Kennedy），美國聯邦參議員，前美國總統約翰甘迺迪最細嘅細佬。 
;8月24號
*方心讓，香港前行政、立法兩局非官守議員、骨科醫生、香港復康會創辦人，前政務司司長陳方安生四叔，亦係社聯行政總裁方敏生爸爸，有「復康之父」之稱。
;8月19號
*唐休伊特，長壽新聞節目《60分鐘時事雜誌》創辦人
;8月18號
*金大中，南韓前總統，2000年諾貝爾和平獎得主
;8月16號
*何思謙，澳門第三至第五屆立法會議員同澳門消費者委員會前主席，自殺身亡
;8月8號
*查基，西班牙足球員，愛斯賓奴隊長
;8月2號
*古橋廣之進，日本前泳手
;8月1號
*阿基諾夫人，菲律賓前總統，亦係亞洲第一位女總統

## 7月
;7月31號
*卜比笠臣，英格蘭足球教練
;7月29號
*卓琳，中國政治人鄧小平夫人
;7月11號
*季羨林，中國北京大學教授
*任繼愈，中國哲學家、宗教學家、歷史學家，做過中國國家圖書館館長
;7月2號
*歐陽山尊，中國話劇家

## 6月
;6月25號
*米高積遜，美國歌手
*花拉科茜，美國演員
;6月8號
*翁丁巴，加蓬總統
;6月3號
*石堅，香港演員
*大衛卡列甸，美國演員

## 5月
;5月23號
*盧武鉉，南韓前總統
;5月19號
*何夢華，邵氏電影導演
;5月14號
*潘振聲，中國兒歌作曲家
;5月3號
*許淇安，香港警務處前處長

## 4月
;4月29號
*戴勇牧，香港貿易發展局副總裁，八達通卡有限公司前行政總裁
;4月23號
*林尚義，前香港足球員、講波佬
;4月6號
*阿桑，原名**黃嬿璘**，34歲，台灣歌手
;4月4號
*葉紹德，粵劇編劇

## 3月
;3月18號
*吳大觀，中國航空發動機科研事業嘅開拓者、奠基人之一，有「航空發動機之父」之稱
;3月7號
*張紫妍，韓國演員

## 2月

## 1月
;1月26號
*張露，中國歌后
;1月22號
*梁羽生，武俠小說作家
角宿

**角宿**（****）係廿八宿之一，東方青龍七宿第一宿。

角宿有星官11個，分別係角、平道、天田、周鼎、進賢、天門、平、庫樓、柱、衡同埋南門。

## 註
角 (星官)

**角**（Horn），星官之一，二十八宿之一，角宿之首。角在東方蒼龍，龍之角也。恆星有二，呈南北排。黃道在兩星間穿過。西洋星座，角入室女座中間。

另一星官，平道，同角相交，角南北，平道西東。

## 儀象考成
儀象考成編名角一，角二。南星角一，室女座α星，北星角二，室女座ζ星。

儀象考成、儀象考成續編，角添十六星，由角宿增一到角宿增十六。

## 註
角一

**角一**係星官角第一粒星，係佢嘅南星，因為角喺角宿之下，所以又叫**角宿一**。西洋叫***' (讀)，係[[室女座]]最光嘅星，叫所以叫'''室女座α星''' (***'；***'；***') 。粒星係全天第十六光嘅星，光度一等。室女座嘅星都比較暗，唯獨佢係特別光。

北半球來講，春夜望東南會見到角一。沿住北斗七星嘅斗柄，同埋牧夫座嘅大角，連成曲綫，向下望就見到。

角一喺天球南緯約莫11度，同時亦坐喺黃道偏南少少嘅位，所以有機會畀月球或者其他行星遮住，即係掩食，亦即係行星掩星。

## 物理性質
角一離地球262光年。因為地球來睇係一等星，推算佢嘅光度係太陽2100倍。實際上，角一係一個雙星系統，係兩粒星嚟嘅，兩粒星好近，夾埋成爲互相圍繞公轉嘅雙星。兩粒星只係相隔0.12天文單位，公轉軌道周期4.0145日。兩粒星光譜都係高溫嘅B型，分別係B1同B4。分類上係藍矮星，有中等強度氫譜線，同時佢哋都係仙王座β型變星，所以角一個光度會徘徊喺0.97到1.04之間。角一亦係全天最光嘅旋轉橢球變星。

角一係最熱嘅一等星之一，高溫令佢放出高強度嘅紫外線，實際上，角一係比人眼睇到嘅更光。

## 文化意義

秋季太陽會經過室女座，咁所以角一象徵秋收。洋名，就係拉丁文中，即係【室女嘅麥穗】。畫圖嗰陣會係女神左手抱住麥穗。

## 註

## 睇埋
* 角二
角二

**角二**係星官角第一粒星，係佢嘅北星，因為角喺角宿之下，所以又叫**角宿二**。西洋叫***'，係[[室女座]]最第六光嘅星，叫所以叫'''室女座ζ星''' (***'；***'；***') 。

角二係粒白矮星，喺主序星之內，目視光度3.37等。光譜來講歸A（細分為A3V），離地球74光年。佢嘅光度係太陽嘅18倍，而表面溫度係8400K。質量係太陽嘅兩倍。角二自轉得好快，唔使半日就轉完一圈。

## 註

## 睇埋
*角一
勾陳

**勾陳**（**Curved Array**）係星官之一，喺紫微垣之下。勾陳恆星有六，最出名係正妃，即勾陳一，皆因今日亦叫北極星，至近北極。所以勾陳係最近天球北極嘅星官。勾陳排到好似勾咁，勾身嘅勾陳一二三四，喺西洋天文嘅小熊座內，而勾頭嘅勾陳五六，喺仙王座內。

勾陳亦寫**句**、**鉤陳**。古字勾、句、鈎、鉤，為同一個字。後世別義而分寫。

勾陳個勾身側邊，有另一個星官，叫北極，差唔多同佢平排。

大清時儀象考成有編號。勾陳一係西洋天文來講，正妃，係小態座α星。勾陳二係小態座δ星，勾陳三係小態座ε星，勾陳四係小態座ξ星。勾陳五六係仙王座嘅暗星，勾陳五係HD 5848，勾陳六係HD 217382。

史記天官書咁寫。

勾陳本來係四星，係帝嘅後宮。正妃之星，亦帝嘅正妃，其他三星就後宮之屬。四星之中，正妃離帝星至遠，又至光，所以叫末大星。

## 註
裕隆號

**裕隆海味貿易有限公司**，人稱**裕隆號**，金漆招牌寫**裕隆有限公司**，係香港一間典型嘅海味鋪。每年農曆新年開年飯實況，香港報紙同電視台新聞都採訪裕隆號。

裕隆號地鋪嚮上環文咸西街，經營各種海味入口批發同零售，老闆係吳偉鴻，批發部女文員係陳氏，嚮鋪頭負責伙食嘅係華姐，佢已經差唔多70歲。裕隆號開年飯嘢食係廣東菜8餸1湯由華姐買料準備，菜式包括髮菜、蠔豉、素食、筍、臘味同埋生魚湯咁。

## 拎
* 裕隆海味開年飯
* 明報：裕隆號初二筵開兩枱開年飯
* 明報：歐洲傳媒千里尋訪開年飯
蔡衍明

**蔡衍明**，係台灣企業家，香港上市公司旺旺集團創辦人同埋而家嘅董事長，中國電視公司最大股東，香港亞洲電視嚮2009年嘅新投資者。蔡衍明家族最少有7個女人，九個細路。

## 屋企
* 蔡紹中，蔡衍明大仔，中國旺旺執行董事兼經理，嚮2001年3月新加坡國際學校高中畢業，無再讀大學，即刻開始幫自己家族生意打工，接受在職訓練職位輪調，工作經歷物流、人力資源、資訊科技、策劃同商業營運。蔡紹中家下兼職做台灣證券交易所上市公司旺旺友聯產物保險董事。 

## 主要涉及事件
* 身為中天新聞台持有人嘅蔡衍明，被指經常干預新聞台嘅新聞自主。呢樣嘢亦係中天新聞台冇獲續牌事件入面，台灣國家通訊傳播委員會（NCC）七個獨立委員提出嘅一個主要理由。
*蔡衍明喺2012年初接受《華盛頓郵報》採訪嘅時候表示，六四事件中隻身阻擋坦克嘅畫面入面嗰個人仍然活著，說明“大屠殺”嘅講法唔啱。蔡衍明對六四屠殺嘅否認言論，當時就被兩名民運人士，包括張健同王丹駁斥同譴責。

## 拎
* 蔡衍明家族有7個女人，9個孩子
* 蔡衍明個大仔

## 參考
湯 (搞清楚)

**湯**可以係：
*湯，食品，水多過料就叫做湯，例如肉湯、菜湯、冬蔭功、雞湯咁
*湯氏，華人嘅姓氏，例如湯唯
*商湯，商 (國)嘅創建者，子姓，名履，又叫武湯、天乙、成湯、成唐、啺（音「唐」，甲骨文嘅「唐」字）、大乙、成、太乙、高祖乙
*溫泉，「湯」喺文言文、日本話中係指熱水，後嚟引申做溫泉。
龍翔道

**龍翔道**係香港新九龍一條主幹公路，亦係7號幹線嘅一部份，屬東西走向，全線3線雙程，連接呈祥道同觀塘道。

## 途經
* 石硤尾大埔道龍翔道天橋
* 1號幹線（獅子山隧道交匯）
* 牛池灣
* 佐敦谷
* 觀塘道
* 清水灣道

## 連接主要道路
* 南昌街
* 大窩坪交匯處
* 獅子山隧道
* 竹園道
* 馬仔坑道
* 蒲崗村交匯處
* 大老山隧道
* 斧山道
* 清水灣道

## 途經公共交通

### 巴士
*2F 慈雲山（北）長沙灣
*3C 慈雲山（北）中港碼頭
*3D 慈雲山（中）觀塘（裕民坊）
*11C 竹園邨上秀茂坪（東行，上秀茂坪方向）
*33 油塘荃灣西站
*38 葵盛（東）平田
*40 麗城花園麗港城
*40P 石圍角觀塘碼頭
*42C 長亨藍田站
*61X 九龍城碼頭屯門市中心
*62X 油塘屯門市中心
*74A 啟業太和
*74X 觀塘碼頭大埔中心
*75X 富善邨九龍城碼頭
*80 觀塘碼頭美林
*84M 樂富富安花園
*86 美孚黃泥頭
*86A 沙田圍甘泉街
*87B 新田圍維港灣
*89 觀塘站瀝源
*89B 牛頭角沙田圍
*113 彩虹堅尼地城（西行，堅尼地城方向）
*211 翠竹花園黃大仙站
*214 油塘甘泉街
*258D 藍田站寶田
*259D 油塘龍門居
*268C 觀塘碼頭朗屏站
*269C 觀塘碼頭天水圍市中心
*290 將軍澳（彩明）荃灣西站
*290A 將軍澳（彩明）荃灣西站
*290X 康城站荃灣西站
*A29 將軍澳（寶林）機場
*E22 藍田（北）亞洲國際博覽館
*E22A 將軍澳（寶林）亞洲國際博覽館
*E22P 油塘亞洲國際博覽館


### [[港鐵]]

*黃大仙站
*鑽石山站
*彩虹站

*鑽石山站

## 睇埋
*龍翔道公園
*龍翔道遊樂場
*龍翔道眺望處
天樞 (北極)

**天樞**（Celestial pivot），喺星官北極之下第五粒星，所以又叫**北極五**。天樞嘅意思，係天旋嘅中樞，皆因佢曾經極近天球北極。因為歲差嘅原因，喺唐之後代替HD 11112做北極星。又因為歲差嘅原因，到咗大清，就畀勾陳一替咗佢個位。所以，因為天樞做過北極星，所以佢嘅星官就叫北極。

天樞喺西洋天文來講，就喺鹿豹座嘅範圍。天樞光等只有5.3等，所以西洋來講唔係咁注重。佢嘅HD號碼係**HD 112028**。

## 物理
天樞離地球約莫300光年。光譜為A1IIIShell。

## 註
紫微左垣 (星官)

**紫微左垣**（**Left wall**）係星官之一，喺紫微垣之下。紫微左垣有八粒星，排到好似埲牆咁，即係佢叫嘅垣。佢同紫微右垣互相對應。紫微左垣一二三四五六，喺西洋天文嘅天龍座內，而紫微左垣七，喺仙王座內，重有紫微左垣八，喺仙后座。

紫微左垣同紫微右垣，係象微王宮，全部係文武官組成。裏嘅北極星官，就象微帝王，有太子后宮等。另外重包埋勾陳呢個星官。

紫微左垣一，又叫左樞，係西洋天文來講，係天龍座ι星；紫微左垣二，又叫上宰，係天龍座θ星；紫微左垣三，又叫少宰，係天龍座η星；紫微左垣四，又叫上弼，係天龍座ζ星；紫微左垣五，又叫少弼，係天龍座ν星；紫微左垣六，又叫上衞，係天龍座73星；紫微左垣七，又叫少衞，係仙王座π星；紫微左垣八，又叫少丞，係仙后座23星。

## 註
紫微右垣 (星官)

**紫微右垣**（**Right wall**）係星官之一，喺紫微垣之下。紫微右垣有八粒星，排到好似埲牆咁，即係佢叫嘅垣。佢同紫微左垣互相對應。紫微右垣一二三，喺西洋天文嘅天龍座內，而紫微右垣四，喺大熊座內，重有紫微右垣五六七，喺鹿豹座。

紫微右垣同紫微左垣，係象微王宮，全部係文武官組成。裏嘅北極星官，就象微帝王，有太子后宮等。另外重包埋勾陳呢個星官。

紫微右垣一，又叫右樞，係西洋天文來講，係天龍座α星；紫微右垣二，又叫少尉，係天龍座κ星；紫微右垣三，又叫上輔，係天龍座λ星；紫微右垣四，又叫少輔，係大熊座24星；紫微右垣五，又叫上衞，係鹿豹座43星；紫微右垣六，又叫少衞，係鹿豹座α星；紫微右垣七，又叫上丞，係鹿豹座嘅HD 20336。

## 註
北斗

**北斗**係星官之一，喺紫微垣之下。北斗有七粒星，排到好似斗咁，所以叫北斗。北斗一二三四五六七，全部喺西洋天文嘅大熊座內。北斗有**帝車**嘅叫法，亦**北辰**、**大辰**嘅叫法，北斗好車咁轉，而斗柄所指亦可以定辰。

北斗英文譯做「Northern Dipper」。世界上唔同民族都有類似嘅組合，例如美國人叫佢做「Big Dipper」，英國人叫佢做「Plough」。

北斗之所有北，皆因星官重有兩斗。一斗為二十八宿之斗宿，別稱南斗。另一斗喺天市垣，市中之斗。

## 北斗七星
七星分為斗𣁽同斗杓

斗𣁽，或稱𣁽，北斗之頭，有四星。

一為天樞，儀象考成編為做北斗一，西洋星座為大熊座α星。

二為天璇，儀象考成編為北斗二，西洋星座大熊座β星。

三為天機，儀象考成編為北斗三，西洋星座大熊座γ星。

四為天權，儀象考成編為北斗四，西洋星座大熊座δ星。

斗杓，或稱杓，或者斗柄，有三星。

一為玉衡，儀象考成編為北斗五，西洋星座大熊座ε星。

二為開陽，儀象考成編為北斗六，西洋星座大熊座ζ星。

三為瑤光，杓之尾，儀象考成編為北斗七，西洋星座大熊座η星。

另外，北斗重有叫輔嘅星，喺開陽隔籬，即係西洋嘅大熊座80星。

## 周圍星官

北斗好易認，搵星好幫手。

### 斗𣁽
斗𣁽，天璇望向天樞，再望多五倍距離，就係北極星勾陳一。

斗𣁽對出有個圏，就係文昌

### 斗杓
順住斗杓，再出，有玄戈、招搖、天鋒。天鋒所在梗河。再順勢，見到夜天恆星第三光，大角，東方蒼龍之角。見大角，就搵到左右攝提。再由大角向出，搵到角亢兩宿。

招搖、天鋒，過啲有個圈，叫貫索。

## 北斗九星

北斗九星有兩說，一種為左輔右弼。七星近處，有兩粒暗啲嘅星。

另一說為外加斗杓向外加兩星。招搖同天鋒，而招搖同搖光之間，有粒暗少少，叫玄戈。

## 儀象考成
儀象考成，北斗添十六星，然而增在星名，而非星官，為天樞增一到天樞增三，天璇增一到天璇增八，為天權增一到天權增三，為開陽增一及開陽增二。

## 註

## 睇埋
*南斗 (星官)
北極 (星官)

**北極**（**Northern pole**）係星官之一，喺紫微垣之下。北極有五粒星，曾經係最近天球北極嘅星官，唐之後，天樞（北極五）最近北極嘅星，所以當時叫北極。因為歲差嘅緣故，去到大清時，就變成家下勾陳嘅勾陳一。北極排到好似條綫咁，北極一二三四，喺西洋天文嘅小熊座內，而北極五，喺鹿豹座內。

北極側邊有另一個星官，叫勾陳，差唔多同佢平排。

大清時儀象考成有編號。北極一，又叫太子，係西洋天文來講，係小熊座γ星；北極二，又叫帝，係小熊座β星；北極三，又叫庶子，係小熊座5星；北極四，又叫後宮，係小熊座4星；北極五，又叫天樞，係鹿豹座下HD 112028。

## 註
好望角

**好望角**（英文：**Cape of Good Hope**，南非荷蘭文：**Kaap die Goeie Hoop**）係南非西南部一笪地方，曾經係經海路來往歐亞嘅必經之路。

## 出面網頁

*好望角
織女 (星官)

**織女**（Weaving girl）係星官之一，歸牛宿，約莫喺西洋天文天琴座中間偏右，近銀河，喺天市左垣以北。織女星為女宿起源，不過歲差之故，另立女宿為月舍。

織女有三粒星，排成三角。織女嘅主星，織女一係天琴座α星，又叫織女星，織女二係天琴座ε¹星，織女三係天琴座ζ¹星。

織女一同河鼓二，別名係織女星同牛郎星，隔咗道銀河。銀河同兩粒星勾劃出牛郎織女傳說，有每年七月初七，都會有鵲橋相會。

## 註
計仔 (策略)

**計仔**，又叫做**策略**、**方法**、**辦法**，即係解決方案。遇有難題、問題都有方法解決，即係「好有計」。嚮中國最多計嘅係孔明，佢出名計仔包括空城計、苦肉計咁。

好計就叫做絕橋；而屎橋即係條計劃行唔通，捉蟲。

## 睇埋
* 36計
* 孫子兵法
* 錦囊妙計
方舜文

**方舜文**（**Margaret Fong**）係香港貿易發展局嘅總裁（2014年10月起），專責推廣對外貿易。佢出任呢個職位之前，曾經係香港貿易發展局副總裁（2010年→2014年）、香港政府旅遊事務專員（2008年→2009年）、運輸局副局長（1999年→2004年）。中間佢响美國做咗四年半駐華盛頓經貿處處長同埋總經貿專員。
## 部分公職
*香港中小型企業聯合會榮譽顧問
## 出面網頁
* 簡介 | 管理層 | 關於我們，香港貿易發展局
*http://news.gov.hk/tc/category/administration/081030/html/081030tc01001.htm

類:香港大學舊生
舜文
贊比亞

**贊比亞**（）係非洲南部一內陸國，首都盧薩卡，面積752,614平方公里，人口1,166.8萬，法定語文係英文。

## 出面網頁

* 
* 遊覽贊比亞
* 
* 
* 
* 
* 
* 
*
正妃 (勾陳)

**正妃**，恆星之一，入勾陳，歸紫微垣。現今好近天球北極，為今下北極星，同天球北極差44分。儀象考成將佢編為**勾陳一**。

史記天官書，視北極主星帝為帝，勾陳末大星為正妃。兩者都係北極光星。上古帝近北極，現今正妃近北極。

西洋星座而言，正妃入小熊座，係小熊座最光嘅星，叫**小熊座α星**，西名**Alpha Ursae Minoris**，減筆**α UMi**。星等一等九七。距地球四百三十光年。

正妃實情星三粒，因而係變光星。勾陳一甲係主星，勾陳一乙圍住佢轉。勾陳一甲重有粒好近嘅暗星，勾陳一甲b。

## 文獻
史記天官書有記。
喀麥隆

**喀麥隆**（）係非洲西部一國，首都雅溫得，國土面積475,442平方公里，2023年估計人口超過3千萬人，法定語文係英文同法文。

## 文化

## 參考

## 出面網頁

* 
* 
* 
* 
* 
* 
* 
*
甘比亞

**甘比亞**（又有譯**岡比亞**，）係非洲西部一國，係非洲大陸最細嘅國家。西面黐住大西洋，陸上畀塞內加爾夾住。首都班竹。法定語文係英文。1965年脫離大英帝國獨立。

## 出面網頁

* 
* 
* 
* 
* 
* 
* 
*
紅毛泥

**紅毛泥**，又叫**水泥**、**士敏土**（）、**英泥**，係一種用喺土木工程嘅膠結性材料，係世界上最重要嘅建築材料。早喺羅馬帝國嗰時，羅馬人已經用水泥，而家用嘅紅毛泥就喺1824年誕生。紅毛泥分水硬性同非水硬性兩種。

## 名
「紅毛」就係西人咁解，因為水泥係西方人發明、帶嚟中國嘅，而啲西人「多數」都係「紅鬚綠眼」嘅，名就係咁嚟嘅。「英」即係英國，呢個名嘅來源與上者類似。

## 睇埋

*砂漿
*熟石膏
天廚 (星官)

**天廚**（**Celestial kitchen**）係星官之一，喺紫微垣之下。天廚有六粒星，自己圍起。天廚一二三四五六，全部喺西洋天文嘅天龍座內。

天廚一，係西洋天文來講，係天龍座δ星；天廚二，係天龍座σ星；天廚三，係天龍座ε星；天廚四，係天龍座ρ星；天廚五，係天龍座64星；天廚六，係天龍座π星。

## 註
赤壁之戰

**赤壁之戰**係東漢末年曹操對孫權同劉備聯盟打嘅一場仗。曹操消滅咗袁紹勢力之後，想進一步統一全國，就親率20萬大軍到長江邊，孫權同劉備聯盟，響赤壁打咗一場大仗，雖然孫權同劉備少曹操好多兵，但係佢哋都贏咗。之後曹操力量銳減，無力南下，唯有睇住北方。

## 睇埋
* 《赤壁 (電影)》
* 《三國志》
* 《三國演義》
造父 (星官)

**造父**（**Tso Fu**），係星官之一，喺危宿之下。造父有五粒星，造父排成一綫三折，似樓梯。造父一三四五，全部喺西洋天文嘅仙王座內。

造父一，係西洋天文來講，係仙王座δ星；造父二，係仙王座ζ星；造父三，係仙王座λ星；造父四，係仙王座μ星；造父五，係仙王座ν星。

## 名
造父係周穆王嘅親信，最出名搵馬練馬，見過西王母，亦係趙國王家同趙氏嘅祖先。

## 註
造父

**造父**可以係：
*造父 (周)：周穆王嘅親信，最出名搵馬睇馬。
*上帝
*造父 (星官)：係星官之一，喺危宿之下。
*造父變星
爆呔

**爆呔**係單車或汽車條呔爆開咗漏氣，原因可能係車呔氣壓太高或太低轆過尖嘢。爆呔之後架車會行得唔穩陣，所以需要換返條士啤呔。

## 其他意思
爆呔亦比喻做衫褲針線位爆開，甚至春光乍泄。
巴倫支海

**巴倫支海**（；**Barents**），位於挪威同俄羅斯北面，係北冰洋嘅陸緣海之一。個名取自喺呢個海域病逝嘅荷蘭航海家巴倫支（William Barents）。

由於海流嘅緣故，南部海面成年都唔結冰。到咗9月就更加係全面解凍。

巴倫支海係重要嘅漁場，亦都係俄羅斯北方艦隊嘅佈防區。2000年8月12號俄羅斯核子潛艇庫斯克號喺呢度沉沒，亦造成咗呢個海域核污染嘅環境隱憂。
Faster, Higher, Stronger – Together

「**Faster, Higher, Stronger – Together**」，係奧運會嘅口號。

## 各個語言版本
原版係拉丁文"**Citius, Altius, Fortius – Communiter**"。

## 歷史
「快啲，高啲，勁啲」呢句口號係由法國人顧拜旦（Pierre de Coubertin）喺1894年國際奧委會諗出嚟嘅。第一次喺1924年巴黎奧運會使用。

2021年，國際奧委會第138次全體大會投票表決，同意喺奧林匹克格言「快啲、高啲、勁啲」之後，加咗「團結啲」一詞。
建築

「」一詞喺粵文入面可以係指：
*建築物
*建築學，研究建築物要點設計嘅領域。
*建築工程，研究建築物要點樣起嘅工程領域。
天鉤 (星官)

**天鉤**（**Celestial hook**），亦寫做**天鈎**，係星官之一，喺危宿之下。天鉤有九粒星，天鉤一二三四係鉤，五六七八九係柄。天鉤一三四五六七八九，喺西洋天文嘅仙王座內，天鉤二就喺天龍座。

天鉤一，係西洋天文來講，係仙王座4星；天鉤二，係天龍座下嘅HD 194298；天鉤三，係仙王座θ星；天鉤四，係仙王座η星；天鉤五，係仙王座α星；天鉤六，係仙王座ξ星；天鉤七，係仙王座26星；天鉤八，係仙王座ι星；天鉤九，係仙王座ο星。

## 註
斗宿

**斗宿**（****）係廿八宿之一，北方玄武七宿第一宿。

斗宿有星官10個，分別係斗、天龠、天弁、建、天雞、狗、狗國、天淵、農丈人同埋鱉。

## 註
斗 (星官)

**斗**（Dipper），又叫**南斗**，係星官一個，係斗宿之首，約莫喺西洋天文人馬座嘅中間。斗有六星，排成斗狀，故此又稱**南斗六星**。

斗一係人馬座φ星，斗二係人馬座λ星，斗三係人馬座μ星，斗四係人馬座σ星，斗五係人馬座τ星，斗六係人馬座ζ星。黃道喺斗二同斗三之間穿過。

星官之中有三斗，除咗斗宿，重有北斗同天市垣之斗。

## 註

## 睇埋
*北斗 (星官)
Dipper

**Dipper**係英文，可以指：

*北斗 (星官)，Bigger Dipper
*斗宿，Dipper
*斗 (星官)，Dipper
斗

**斗**，唐字，原為𢳂水之斗，長柄，今可以指：

## 水器
*斗 (器)，𢳂水用，亦可以擇酒

## 量器
*斗 (量器)，量器
*斗 (容量)

## 天文
*北斗，星官之一，在紫微垣
*斗 (天市星官)，星官之一，在天市垣
*斗 (星官)，星官之一，又叫南斗
*斗宿，斗宿所管星官之範疇

## 特別留意
*「斗」係「鬥」嘅簡化字。
參宿

**參宿**（****）係廿八宿之一，西方白虎七宿第七宿。

參宿有星官6個，分別係參、玉井、軍井、屏、廁同埋屎。

## 註
危宿

**危宿**（****）係廿八宿之一，北方玄武七宿第五宿。

危宿有星官10個，分別係危、蓋屋、虛梁、天錢、人、杵、臼、車府、造父同埋天鉤。

## 註
壁宿

**壁宿**（****）係廿八宿之一，北方玄武七宿第七宿。

壁宿有星官6個，分別係壁、天廄、土公、霹靂、雲雨同埋鈇鑕。

## 註
奎宿

**奎宿**（****）係廿八宿之一，西方白虎七宿第一宿。

奎宿有星官9個，分別係奎、王良、策、附路、軍南門、閣道、外屏、天溷同埋土司空。

## 註
女宿

**女宿**（****）係廿八宿之一，北方玄武七宿第三宿。

女宿有星官8個，分別係女、離珠、敗瓜、瓠瓜、天津、奚仲、扶筐同埋十二國。

## 註
婁宿

**婁宿**（****；婁讀流）係廿八宿之一，西方白虎七宿第二宿。

婁宿有星官6個，分別係婁、天大將軍、左更、右更、天倉同埋天庾。

## 註
亢宿

**亢宿**（****）係廿八宿之一，東方青龍七宿第二宿。

亢宿有星官7個，分別係亢、大角、左攝提、右攝提、折威、頓頑同埋陽門。

## 註
井宿

**井宿**（****）係廿八宿之一，南方朱雀七宿第一宿。

井宿有星官19個，分別係井、水府、天樽、五諸侯、北河、積水、積薪、水位、南河、四瀆、闕丘、軍市、野雞、天狼、丈人、子、孫、老人同埋弧矢。

## 註
尾宿

**尾宿**（****）係廿八宿之一，東方青龍七宿第六宿。

尾宿有星官5個，分別係尾、天江、傳說、魚同埋龜。

## 註
心宿

**心宿**（****）係廿八宿之一，東方青龍七宿第五宿。

心宿有星官2個，分別係心同埋積卒。

## 註
房宿

**房宿**（****）係廿八宿之一，東方青龍七宿第四宿。

房宿有星官7個，分別係房、鍵閉、罰、東咸、西咸、日同埋從官。

## 註
室宿

**室宿**（****）係廿八宿之一，北方玄武七宿第六宿。

室宿有星官11個，分別係室、離宮、螣蛇、雷電、土公吏、壘壁陣、羽林軍、天綱、北落師門、鈇鉞同埋八魁。

## 註
星宿

**星宿**（****）係廿八宿之一，南方朱雀七宿第四宿。

星宿有星官5個，分別係星、天相、天稷、軒轅同埋內平。

## 註
昴宿

**昴宿**（****；昴讀卯）係廿八宿之一，西方白虎七宿第四宿。

昴宿有星官9個，分別係昴、天阿、月、卷舌、天讒、礪石、天陰、芻蒿同埋天苑。

## 註
張宿

**張宿**（****）係廿八宿之一，南方朱雀七宿第五宿。

張宿有星官2個，分別係張同埋天廟。

## 註
柳宿

**柳宿**（****）係廿八宿之一，南方朱雀七宿第三宿。

柳宿有星官2個，分別係柳同埋酒旗。

## 註
氐宿

**氐宿**（****）係廿八宿之一，東方青龍七宿第三宿。

氐宿有星官11個，分別係氐、亢池、帝席、梗河、招搖、天乳、天輻、陣車、車騎、騎陣將軍同埋騎官。

## 註
牛宿

**牛宿**（****）係廿八宿之一，北方玄武七宿第二宿。

牛宿有星官11個，分別係牛、天桴、河鼓、左旗、右旗、織女、漸臺、輦道、羅堰、天田同埋九坎。

## 註
畢宿

**畢宿**（****）係廿八宿之一，西方白虎七宿第五宿。

畢宿有星官14個，分別係畢、天街、天高、諸王、五車、柱、威池、天潢、天關、天節、九州殊口、參旗、九斿同埋天園。

## 註
箕宿

**箕宿**（****）係廿八宿之一，東方青龍七宿第七宿。

箕宿有星官3個，分別係箕、糠同埋杵。

## 註
翼宿

**翼宿**（****）係廿八宿之一，南方朱雀七宿第六宿。

翼宿有星官2個，分別係翼同埋東甌。

## 註
胃宿

**冑宿**（****）係廿八宿之一，西方白虎七宿第三宿。

冑宿有星官7個，分別係冑、大陵、積尸、天船、積水、天廩同埋天囷。

## 註
虛宿

**虛宿**（****）係廿八宿之一，北方玄武七宿第四宿。

虛宿有星官10個，分別係虛、司命、司祿、司危、司非、哭、泣、璃瑜、天壘城同埋敗臼。

## 註
觜宿

**觜宿**（****；觜讀之）係廿八宿之一，西方白虎七宿第六宿。

觜宿星官有三，分別係觜、司怪同埋座旗。

## 註
軫宿

**軫宿**（****；軫讀診）係廿八宿之一，南方朱雀七宿第七宿。

軫宿有星官5個，分別係軫、青丘、軍門、土司空同埋器府。

## 註
鬼宿

**鬼宿**（****）係廿八宿之一，南方朱雀七宿第二宿。

鬼宿有星官7個，分別係鬼、積尸、爟、外廚、天記、天狗同埋天社。

## 註
Three stars

****係英文，可以指：

*參宿，廿八宿之一。
*參 (星官)，星官之一，參宿之首。
Bond

****係英文，可以指：

* 婁宿，廿八宿之一。
* 婁 (星官)，星官之一，婁宿之首。
* 債券，一種投資產品。
Chariot

****係英文，可以指：

*馬實
*戰車
*軫宿，廿八宿之一。
*軫 (星官)，星官之一，軫宿之首。
Emptiness

****係英文，可以指：

*虛宿，廿八宿之一。
*虛 (星官)，星官之一，虛宿之首。
Encampment

****係英文，可以指：

*室宿，廿八宿之一。
*室 (星官)，星官之一，室宿之首。
Extended net

****係英文，可以指：

*張宿，廿八宿之一。
*張 (星官)，星官之一，張宿之首。
Ghosts

****係英文，可以指：

*鬼宿，廿八宿之一。
*鬼 (星官)，星官之一，鬼宿之首。
Girl

****係英文，可以指：

*女仔
*女宿，廿八宿之一。
*女 (星官)，星官之一，女宿之首。
Hairy head

****係英文，可以指：

*昴宿，廿八宿之一。
*昴 (星官)，星官之一，昴宿之首。
Heart

****係英文，可以指：

*心
*心形
*心宿，廿八宿之一。
*心 (星官)，星官之一，心宿之首。
*Heart (許志安專輯)
Net

****係英文，可以指：

*網
*萬維網
*畢宿，廿八宿之一。
*畢 (星官)，星官之一，畢宿之首。
Legs

****係英文，可以指：

*奎宿，廿八宿之一。
*奎 (星官)，星官之一，奎宿之首。
Neck

****係英文，可以指：

*頸

*亢宿，廿八宿之一。
*亢 (星官)，星官之一，亢宿之首。
Ox

****係英文，可以指：

*剦牛公
*牛宿，廿八宿之一。
*牛 (星官)，星官之一，牛宿之首。
Rooftop

****係英文，可以指：

*屋頂
*危宿，廿八宿之一。
*危 (星官)，星官之一，危宿之首。
Room

****係英文，可以指：

*房
*房宿，廿八宿之一。
*房 (星官)，星官之一，房宿之首。
Root

****喺英文入面，一般都係根噉解。佢可以係：

*碌：一個面向程序設計嘅多用途數據綜合包，中國嘅北佬地區成日嗌「ROOT」。
*ROOT：一種由CERN負責搞嘅電腦程序同電子圖書館。
*/root：Unix系統嘅根目錄。
*Root!：喺2004年，墨爾本成立嘅一個澳洲樂隊。
*Root (專輯)：美國歌手化斯頓·武亞喺1999年出嘅一份專輯。
## 睇埋
* 根
* 魯德：英文人名
* Roots
Stomach

****係英文，可以指：

*肚，肚腩
*胃
*胃宿，廿八宿之一。
*胃 (星官)，星官之一，胃宿之首。
Tail

****係英文，可以指：
*尾
*尾宿，廿八宿之一。
*尾 (星官)，星官之一，尾宿之首。
Turtle beak

****係英文，可以指：

*觜宿，廿八宿之一。
*觜 (星官)，星官之一，觜宿之首。
Wall

****係英文，可以指：

*牆，壁
*壁宿，廿八宿之一。
*壁 (星官)，星官之一，壁宿之首。
Well

****係英文，可以指：

*井
*井宿，廿八宿之一。
*井 (星官)，星官之一，井宿之首。
Willow

****係英文，可以指：

*柳
*柳宿，廿八宿之一。
*柳 (星官)，星官之一，柳宿之首。
Wings

****係英文Wing嘅眾數，可以指：

*翼
*翼宿，廿八宿之一。
*翼 (星官)，星官之一，翼宿之首。
Winnowing-basket

****係英文，可以指：

*箕宿，廿八宿之一。
*箕 (星官)，星官之一，箕宿之首。
露天茶座

**露天茶座**係一種同室內食肆唔同嘅食嘢環境。露天茶座嘅特色就係嚮室外、露天、可能有自然風、冇冷氣，或有海景、街景、山景、天棚、碼頭風景咁。西式露天茶座例如星巴克，中式可能已經改裝做大排檔。露天茶座嘅賣點係風景，比如日出、黃昏日落、夜天空、夜晚星星閃耀。

露天茶座嚮大熱天時、夏天、烈日當空嘅時候，就冇乜人會幫襯。
蒲眉王

**蒲眉王**（；；），又譯**普密蓬·阿杜德**或**蒲美蓬·阿杜德**，稱號**拉瑪九世**（**Rama IX**），係前任泰國國王，1946年登基。佢係卻克里（曼谷王朝）第9位國王，在生嗰陣係全世界在位最耐嘅國家元首。

2016年10月13號19:00（UTC+7），泰國王室宣佈佢喺15:52分（UTC+7）駕崩，終年88歲。

## 生平
蒲眉王喺美國麻省劍橋出世，係泰國宋卡親王瑪希敦阿杜德細仔、前國王拉瑪八世阿南塔個細佬，兩歲時老頭過咗身。1933年同阿媽移民去瑞士洛桑。

1946年6月9號，蒲眉王個大佬阿南塔·瑪希敦國王俾人暗殺，於是由蒲眉王繼承王位，成為泰王拉瑪九世。1948年蒲眉王喺瑞士交通意外中整盲咗隻右眼，同年蒲眉王喺巴黎邂逅咗之後嘅詩麗潔皇后，1950年4月結婚。

1950年5月5號蒲眉王返泰國加冕。

## 後人
蒲眉王同詩麗潔王后有四個仔女：
* 烏汶叻公主，1951年4月5號喺瑞士洛桑出世
* 瑪哈·哇集拉隆功（拉瑪十世），1952年7月28號出世
* 詩琳通公主女王儲，1955年4月2號出世
* 朱拉蓬公主，1957年7月4號出世

## 參考
泰王

**[[泰國]]**（之前叫**暹羅**）喺1238年建立國家。先後經歷咗4個王朝。

* 素可泰王朝（1238年—1419年）
* 大城王朝（1350年-1767年）
* 吞武里王朝（1767年—1782年）
* 卻克里王朝（1782年到而家）

而家嘅泰王係：
* 拉瑪十世
廣東人民廣播電臺

**廣東人民廣播電臺**，總部設喺省城廣州市越秀區人民北路686號廣東廣播中心，係南方廣播影視傳媒集團嘅成員。

## 手下頻道
廣東電台有 10 個頻道，分別係： 

*廣東電台新聞台（FM91.3）：1996年7月8號開播，又叫廣東衛星廣播。全部講國語，覆蓋全省。成日冇停播音。 

*珠江經濟台（FM97.3，AM1062，珠江口地區 FM103.0）：1986年12月15號開播，24小時國語社會經濟為主要特色，集新聞、資訊、服務、娛樂於一體嘅大眾型廣播電台。覆蓋除粵東外全省其他地方。 

*音樂之聲（FM99.3）：1991年1月23號開播，宣傳口號係「音樂娛樂第一台」，播啲娛樂訪談之類嘅嘢。覆蓋廣州，珠江口沿岸城市以及湛江市。以國語播音為主。 

*城市之聲（FM103.7）：1996年4月18日開播，係以廣州市區同珠江三角洲城市居民為對象嘅綜合性電台，講你聽新聞，交通消息，又會放下歌仔，主持人吹水。以國語為主。 

*南方生活廣播（FM93.7，AM999，湛江FM101.5）：1996年4月28號開播。前身係健康之聲，用粵語播出。由廣東電台與廣東省衛生廳合辦。全日 24 個鐘播音（每星期一中午 12 點至夜晚 18 點停機檢修）。目前僅覆蓋廣州周圍同埋湛江。成日都好多黃綠喺呢個頻道買廣告，但係佢又會時不時放吓粵劇，啱晒啲銀髮族（長者）嘅口味。 

*羊城交通台（FM105.3）：1993年7月30號開播。專業嘅交通電台，密密嘴講你知最新嘅廣州交通狀況。呢個台嘅主持人講嘢生鬼，深受司機大佬歡迎。信號覆蓋珠三角大部分地區同埋湛江。 

*廣東電台財經927（珠江股市台）（FM95.3，AM927）：1993年4月28號開播。一個專門講股票嘅頻道，先前加密播出，前幾年開始免費播送之後收聽率升到嘭嘭聲，一躍成為廣東地區電台收聽率 top10。全廣州話播放。係廣東電台系列台中發射功率最細嘅頻道。 

*廣東電台南粵之聲（深圳 FM105.7）： 2004年8月20號開播，呢個頻率原本係珠江經濟台喺深圳嘅轉播台，後來廣東電台喺度搞一個獨立嘅國語頻道。

*廣東電台文體廣播1077（FM107.7）：2004年8月9號開播。而加叫架勢1077。提供音樂及娛樂節目，普通話交通消息。
西門口 (廣州)

**西門口**（）係廣州市越秀區西邊一笪地方，呢個地方喺中山七路、中山六路同埋人民中路、人民北路嘅交界附近。「西門口」呢個名其實早就喺明朝同埋清朝嗰陣時就有喇。

## 史
有資料記載，舊陣時嘅廣州城係好細嘅，其中除咗南邊有依家珠江邊嘅「天字碼頭」外，凈低嘅三個方向（東、西、北）都係畀城牆包圍住。其中東邊就係依家越秀中路附近嘅「大東門」；西邊就係去到依家人民中路同埋人民北路之間嘅「西門口」；而北邊就係去到依家環市中路附近嘅「小北門」。出入廣州城嘅話就要行過城門先至得。而西門口嘅城門就係喺明朝同埋清朝嗰陣時，百姓成日行嘅主要出入口。而老百姓出入廣州城嗰陣，必須要攞出啲嘢嚟做典當，而啲典舖就喺城門附近。

### 清朝
到咗清朝嘅乾隆時期，由於乾隆好鍾意玩海禁（因為啲鬼佬成日玩鴉片仔就唔識做嘢），就凈係得廣州可以通商。嗰陣時嘅清朝，由於成日對商人有意見，成日嘭曬啲商人走佬，唔畀入城，搞到啲商人凈係喺西門口出面做買賣生意。而畀人嘭走嘅嗰啲商人，就開咗間洋行嚟逐漸帶旺週邊嘅市場，卒之成為而家嘅「十三行」。而喺朱海仁嘅印象入面，清朝時起嘅寶生大押就係噉起咗喺城門外出。佢同大東門啱啱好對正，結果嗰陣時，就噉出咗廣州城嘅第三大當鋪。而喺西門口附近嘅一帶，就係紡織工業區。

### 中華民國
喺20世紀20年代嗰陣時，由於陳濟棠主粵、大興土木開馬路，就起咗座西南鐵橋（依家珠江大橋個位）嚟連接粵西。結果西門口城門就噉畀人拆咗。但係拆咗之餘，路都一直未搞好，成日爛融融，直到解放之後先至搞掂。喺嗰陣時，呢個地方主要係以賣棺材同埋殯葬服務用品為主嘅市場。

### 中華人民共和國
*1959年，中山八路開通。
*改革開放（1978年）之後，廣州市政府就喺呢度拓寬兼整埋中山七路。
*20世紀80年代，金花街道成為咗廣州市第一條舊城改造嘅街，後嚟畀人規劃起成8——9層樓嘅建築。
*20世紀90年代，高度有廿到卅、卌層樓嘅建築都嚟起喇。
*依家，西門口廣場、越秀新都會大廈、捷泰廣場等呢啲大批嘅寫字樓或者係特色市場喺週邊出嗮嚟。

## 著名景點
### 西門口甕城遺址

呢處遺蹟以前係廣州為咗防禦出面嘅入侵者而起嘅西門口甕城，而家就匿埋喺一大片樹木入面。而家嗰度有好多美人蕉、木瓜樹、木棉樹、鐵樹呢啲植物，搞到啲人好難睇到原嚟係點嘅樣。如果隔離冇文物保護招牌喺度嘅話，可能重有啲人話：「呢度係一間唔開畀啲人入去玩嘅公園啊。」

其實喺1996年，廣州市文物考古研究所就喺呢度發現咗明代嘅西城門甕城遺址喇。而甕城遺址就係拱衛城門，南北長50幾米，東西闊18米，中間部份埋咗喺中山七路地底。南北兩部分喺地面，畀啲民居冚住嗮，重有一部分嘅城牆喺長庚首約2號通去出面馬路嘅樓梯度。結果搞到好多攝影家成日嚟呢度影相，直到為咗迎接亞運會。城牆上面，重印咗有關單位嘅瓷磚添。

### 光孝寺同埋光孝堂

成日民間有話：「未有羊城，先有光孝。」其實光孝寺就係廣州年代最早、規模最大嘅佛教名寺。從光孝寺出嚟一直向南行100米就係光孝堂啦。如估攞光孝寺嚟對比下，其實光孝堂嘅建築風格係中西結合嘅，佢用咗意大利批蕩，喺1924年11月11號，呢間嘢起好咗，重改咗名叫「中華基督教會光孝堂」。喺晚黑嗰陣如估輕輕咁推開棟鐵門嘅話，堂入面嘅歌聲就出嗮嚟喇。而跟住啲聲，重端跩住好暗嘅燈光去到主堂入面，會發現一堆成年嘅男女喺度睇住女指揮嘅手勢嚟跟住佢去唱歌（重要好大聲噉滯）。而鋼琴就好似風噉優雅，歌聲好似海洋噉闊，想搵個位坐低咋，噉就過咗一日喇。

### 寶生大押

寶生大押係清朝建築。而呢棟好似棟炮樓噉嘅建築呢，以前係廣州市入面嘅最高建築。其實呢棟碉樓喺文革嗰陣時，曾經畀間廠霸咗嚟開工，後嚟先至畀主人收返。後嚟畀人裝修乾淨，之後嘅碉樓到依家為止，都好少人見到佢開畀出面啲人入去睇，喺朱紅色嘅木門上面，重鋪咗埐好厚嘅灰塵。而呢種落寞呢，就有時吸引咗啲過街行人嚟睇，話點解佢會咁神秘嘅。

### 西華路美食

喺西門口嘅西北邊有條「西華路」，而呢度係本土「夜貓」好鍾意去食宵夜嘅地方。喺晚飯嗰陣一直到深夜，啲人氣都冇降過咁滯，甚至係重越嚟越HIGH添。究竟係點解？因為附近有一大片居民區，加上條路重有好多食檔同埋大排檔。附近亦有唔少嘅寫字樓同埋電腦城、眼鏡城嘅專業市場。

### 倫文敘紀念廣場

喺西門口地鐵站嘅B出口附近，就有個牌坊響度，其實呢個係倫文敘紀念廣場嘅牌坊。喺明朝嗰陣，有位叫「倫文敘」嘅人雖然話出世嗰陣又窮又折墮，但係佢後嚟就變得好鬼猛嗰隻，就變咗廣州民間喺傳說入面成日話嘅「鬼才」就係講緊呢個人喇。呢個廣場響2010年12月起好。

## 附近嘅車站
*：西門口站
*巴士：西門口（人民北路）站、西門口（中山六路）站

## 註
威拍華麗-朗師路

**威拍華麗-朗師路**（**Vibhavadi Rangsit Road**），又譯**威拍哇麗-蘭室路**，係響泰國首都曼谷北部一條繁忙嘅馬路。

## 路經
* 甸玲區（*Din Daeng*） 

* 乍都節區（*Chatuchak*）
* 披耶泰區（*Phaya Thai*）
* 廊曼區（*Don Muang*）

## 地標
* 乍都節區泰航大樓
泰銖

**泰銖**（**บาท**，符號：**฿**，ISO 4217碼：**THB**），又有音譯**泰匹**，係泰國嘅官方貨幣。

**銖**亦都係泰國珠寶業界量度金嘅單位，一銖相當於15.244克。

## 發音
泰銖單位係**baht**，所以一般俗稱**匹**。

## 面額
泰銖紙幣流通嘅面額有：
* 20匹，50匹，100匹，500匹同1000匹
銀仔有：
* 1撒丹，5撒丹，10撒丹，25撒丹，50撒丹
* 1匹，2匹，5匹，10匹

## 連出去
*  Current Series of Coins in Circulation
銥星

**銥星**（**Iridium**）係由圍繞地球總共66個運行緊嘅通訊衞星組成。呢個系統原先計劃由77個通訊衞星環繞地球運行，類似於化學元素銥（77號元素）嘅77個電子圍繞原子核運行，所以用銥來命名。雖然最後經過重新規劃證明66個衛星已經夠，但係據講因為66號元素鏑喺希臘文裏面嘅意思係「難以暗示或難以聯繫」，呢種含意同佢作為一個通訊系統唔相符而冇畀人接受，所以保留住原來嘅「銥星」呢個名。

## 史
銥星通訊服務由1998年11月1號開始，由1999年8月13號宣布破產，進入破產保護。

美國副總統戈爾打出第一個銥星電話。

由於使用率唔高搞到銥衞星計劃有財務困難。使用率唔高嘅原因部份係因為地面上嘅移動電話（例如GSM）系統覆蓋率嘅升高，同越嚟越普遍嘅國際漫遊服務做成好大嘅競爭壓力。雖然銥星提供全球性嘅通訊服務，但係佢太貴嘅通訊費亦都搞到使用率提升唔到。此外同地面嘅手提電話相比衞星手機太重、太貴都整到用起嚟好唔方便。

管理得唔好亦係成個計劃失敗嘅主要原因。

## 而家狀態
由於美國國防部對通訊嘅需求，所以銥星畀美國國防部廣泛使用緊，家下同國防部有關嘅通訊都系由美國夏威夷美國國防部專用嘅閘道聯絡，而一般商業語音、數據、傳呼通訊就係由亞利桑那州嘅閘道嚟進行。典型嘅銥星使用者包含航海人員、航空人員、政府機關、石化工業、科學家同經常旅行者。目前嘅銥星營運公司宣稱直到2005年12月31號為止大概有14.2萬個人客，比起2004年12月31號大概多咗24%，2005年營收都比2004年多咗55%。

由普通電話打到衞星手機嘅費用大概系每分鐘3到14緡美金，由銥衞星打到普通電話大概每分鐘1.5緡美金，銥星手機網內互打每分鐘少過1緡美金。銥星同其他衛星電話一樣因為語音壓縮咗，所以好容易畀聽嘅人認出，語音會有明顯延遲。銥衞星嘅通訊速率只有2,400波特每秒，所以語音資料一定要大幅度壓縮。語音編碼採用所謂嘅Advanced Multi-Band Excitation。

## 睇埋
* Globalstar
* Iridium flare
* Thuraya

## 出面網頁
* Iridium Satellite LLC
* Iridium flare predictions based on geographic location
* IridiumFlares prediction software
* Video of an Iridium flare
* Iridium information from Lloyd's satellite constellations
* ''So how do you order Iridium satellite service?''（CNN）
* ''Technical success and economic failure''（MIT)
* Service Provider Geoborders
為泰黨

**為泰黨**（พรรคเพื่อไทย ，*Phak Pheu Thai*）而家係泰王國國會最大嘅黨派。佢響2008年9月20號由前人民力量黨重組而成立，政策綱領係追尋前總理丘達新嘅經濟政策。

現任領袖係丘達新個女。

## 2011年國會選舉
為泰黨喺2011年7月3號嘅國會選舉，贏咗500個議席入面嘅265席，成為執政黨。

泰國新一屆國會喺2011年8月2日喺下議院首次會議嘅投票表決之後，一致通過為泰黨議員頌薩做下議院議長同埋國會主席，為泰黨議員乍龍同埋威素做副議長。

## 出面網頁
* 為泰黨網站
SIMBAD

**SIMBAD**係英文the **S**et of **I**dentifications, **M**easurements, and **B**ibliography for **A**stronomical **D**ata嘅簡寫，係關於太陽系以外天體嘅天文資料庫。由法國嘅Centre de Données astronomiques de Strasbourg（CDS）負責管理。 

SIMBAD係兩個名錄合成，Catalog of Stellar Identifications（CSI）同埋Bibliographic Star Index，1979年前，兩個都係Meudon Computer Centre負責。之後夾多啲其他資料同學術文獻來源。1981年，第一個網上系統，第二版（Version 2）造好。而1990年第三版（Version 3），係C程式語言寫嘅，喺UNIX上便行，移到去Strasbourg Observatory。2006年秋，第四版（Version 4）改用PostgreSQL做資料庫，而相關軟件，就用Java程式語言寫。

2011年10月11號為止，SIMBAD有5,446,342個天體，按名計有15,224,536。參考傳記（Bibliographical references）有257,763，傳記（bibliographic citations）引文有8,313,370。

## 紀念
太陽系有粒小行星叫4692 SIMBAD（），就係用咗佢個名。

## 睇埋
* 美國太空總署Planetary Data System（PDS）- 太陽系星體資料庫，由Jet Propulsion Laboratory同埋California Institute of Technology管理
* NASA/IPAC Extragalactic Database（NED）- 銀河系以外星體資料庫，由Jet Propulsion Laboratory管理
* Bibcode

## 出面網頁
*SIMBAD
*Web interface
陸鼎堂

**陸鼎堂**（**Sir David Luddington**，）係香港廉政公署第二任廉政專員（1978年-1980年）。嗰時啱啱港府頒特赦令畀貪污嘅差佬，廉署嘅人冇晒士氣，陸鼎堂就喺呢個時候接手廉署。

## 連出去
*前廉政專員陸鼎堂逝世
* 行政長官對陸鼎堂爵士逝世深切哀悼，港府新聞公報，2009年2月3號
* 前廉政專員陸鼎堂逝世，明報，2009年2月3日

類:廉政專員 (香港)
珠海

**珠海**（；客家話：Chû-hói）係中國一城，喺廣東珠三角，行政上為地級市，叫**珠海市**，份屬經濟特區，**珠海經濟特區**。舊時係縣，叫**珠海縣**。佢喺零丁洋以西，南面兼管九洲洋各島。海面離香港卅六海里，地接澳門。珠海市包括香洲區、金灣區、斗門區同橫琴新區。珠海市面積有1,687平方千米，常住人口有251.85萬人（2024年11月統計）。

## 名
珠海因珠江而名，因爲佢喺珠江口外洋，外洋有零丁洋同九洲洋。珠海個名，廿一世紀後期先有。之前文獻珠海，係指省城南水域。

## 史
珠海之地，原本都係大清大明嘅香山縣，卽中華民國嘅中山縣。一九五零年，中華人民共和國得中山。一九五三年五月，劃中山南部及各島出來，開珠海縣。一九七九年改爲珠海市，一九八零年成立珠海經濟特區。之後又併埋由中山分出來嘅斗門縣，之後降佢爲斗門區。

## 交通

### 公路
105國道、京港澳高速公路、西部沿海高速公路及江珠高速公路；珠海大道通去珠海港同珠海機場；蓮花大橋接連澳門同珠海橫琴島。

### 巴士

珠海嘅巴士由珠海公交巴士公司經營，分市區線、西區線，大部分路線係冇人賣飛。由2018年11月開始，多數巴士線每程收一蚊。

### 的士
珠海的士起步價10蚊，晚上11點後起步價為13蚊，3公里後每公里2.6蚊。

### 渡輪
珠海有香洲港、九洲港兩座客輪碼頭，其中香洲港係前往萬山群島各海島旅遊客輪嘅出發港。九洲港嘅航線比較密，日日有渡輪往返香港同深圳蛇口港。灣仔口岸亦有渡輪往返澳門內港客運碼頭，澳門環島遊喺灣仔旅遊碼頭出發。

### 機場
珠海機場係環珠三角地區五個重點機場（香港國際機場、廣州白雲國際機場、深圳寶安國際機場、澳門國際機場、珠海金灣機場）之一。珠海機場位處珠海西區三灶西南端，設有一條長4000米、寬60米跑道。設計達國際一級民用機場標準；另外係九洲港附近有一個直昇機場。

### 出入境口岸

### 旅遊景點

*珠海漁女 (Fisher Girl Statue) - 屹立於香爐灣畔的標誌性石雕，身高8.7米，由70餘塊花崗岩雕成，雙手高擎珍珠，象徵珠海的城市精神。
*梅溪牌坊旅遊區
*圓明新園
*夢幻水城
*海泉灣
*禦溫泉 (Zhuhai Imperial Hot Spring Resort) - 集五星級飯店與天然溫泉於一體，露天溫泉品種豐富，還可享受中式庭院式私湯和自助美食，放鬆身心的不二之選。
*情侶路 (Lover' Road) - 沿著香爐灣海濱鋪展的海岸長廊，全長約28公里，可漫步、騎行，觀賞海景和漁女雕像，清晨或傍晚特別浪漫。
*三疊泉
*珍珠樂園
*共樂園
*珠海大劇院 (Zhuhai Opera House) - 貝殼造型的濱海建築群，被譽為“海上貝殼”，內有大型音樂廳與演藝空間，夜景燈光尤其迷人。

## 連出去

*珠海市政府網站
*珠海旅遊網
*珠海旅遊指南（英文）
豬手

**豬手**，又叫做**豬腳**，因為豬有四隻腳，而豬手係前蹄。豬手係肉類，可以製作成食品，例如德國鹹豬手、香港豬腳薑同南乳炆豬手、廣州白雲豬手、北京紅燒元蹄、台灣豬腳麵線、四川東坡肘子咁。

## 睇埋
* 火腿
* 豬大髀
KML

**匙竉標記語言**（**KML**，「Keyhole Markup Language」）係種標記語言（Markup language），由畀Google買起嘅Keyhole 公司發展出嚟，用來表達地理標記同埋視象化畀browser。本意係用來畀Google Earth行。個名"keyhole"紀念早期間諜衞星KH-11。
計時炸彈

**計時炸彈**，又叫**定時炸彈**，係定時爆炸嘅炸彈，係攻擊性武器，係炸彈引爆方式。

計時炸彈結構包括計時器、火線、引爆器同埋炸藥。

## 睇埋
* 無線搖控炸彈
* 汽車炸彈
* 死士
陸榮廷

**陸榮廷**（），原名**陸亞宋**，字**幹卿**，係清末民初嗰時嘅政治人物，舊桂系嘅首領。

陸榮廷係壯族人，喺廣西武鳴縣出世。響清末時係廣西提督，辛亥革命時響應革命，民國成立後就做咗廣西都督。1915年佢以反對袁世凱稱帝做理由，揮軍廣東，做埋廣東督軍，1917年升做兩廣巡閱使。

1920年，孫中山響廣州成立嘅軍政府派陳炯明攞走陸榮廷控制嘅廣東，1921年再攞埋廣西。陸榮廷冇晒權力，最後1928年響上海死咗。

## 評價
*孫文話：『我公（陸榮廷）再造民國，勛在宇宙』。
*馬君武亦話：『於廣西，為廣西有數人物；於共和政體，為民國有數人物。將來共和史之開篇，有一極重要嘅人物，舍公其誰？』。
*章太炎講：『君老於戎事，軍行遇百姓有恩，初治廣西，群盜屏跡。其後仍歲出師，未嘗加賦，囊中無余金銀，遇士大夫尤謙下』。
*梁啟超亦講：『廣西將軍陸榮廷，自帝制發生，特緣地勢關系，發之不能太驟，及滇軍喺川與袁軍相持，事趨危急，陸君崛起以促時局之解決。嗰陣時兩軍成敗，間不容發，廣西獨立，實茲役最重要之樞紐也』。
*黎元洪都話：『陸公治軍數十年，佢境況仍唔如一團長，誠廉潔可見也』。
*李宗仁話過：『廣西耀武上將軍陸榮廷揭櫫義旗，響應雲南獨立，而護國戰役中南北優劣之局，因此頓形改觀，此舉實為洪憲帝覆亡，護國運動勝利之關鍵』。
*鈕永建講道：『幹公護國護法，兩次興師，偉業豐功，聲施華夏，茲聞逝世，不勝悲感』。
*國民政府嘅「褒揚令」寫到：「陸榮廷任廣西都督，叠膺兼圻，聲譽甚著，討袁之役，率先響應義師，尤彰功勛。今逝世已久，遺愛在民，經廣西臨時參議會咨由廣西省政府呈請行政院轉呈褒揚前來，特予明令褒揚，以示政府篤念舊勛之至意，此令。」

## 陸雲廷睇相
相傳陸榮廷做緊兩廣巡閱使嗰陣，想搵個相士去睇相，但係又驚相士睇得出佢係達官貴人，所以就扮到好似個窮人咁去睇相。相士見到有個窮人去睇相，當然奚落佢，將佢講到好衰。結果不出幾年，陸榮廷真係冇晒權勢，最後重鬱鬱而終。
      
所以廣東人就有句俗語叫：「**陸榮廷睇相，唔衰攞嚟衰**」，後尾傳下傳下，就變做：「**陸雲廷睇相，唔衰攞嚟衰**」。

## 出面網頁
*鳳凰衛視節目：一代梟雄陸榮廷昔日莊園在廣西龍州開放
* 龍州陸榮廷舊居陳列館開館
兆麟站

**兆麟站**係香港車站之一，代號265，屬單程車票第1收費區（往元朗方向係最後一個屬單程車票第1收費區嘅車站），共有2個月台，共有4條輕鐵路線經呢個站，為兆麟苑同埋周邊地區嘅乘客提供服務。

逢星期一至五（公眾假期除外）上晝7時30分至8時30分，到達本站1號月台嘅同埋列車必需停喺月台前面上落客，同必需停喺月台後面；其餘時間就按照正常模式停車。

## 車站結構

### 車站周邊
*兆麟苑
*屯門護養院
*翠寧花園
*兆麟運動場

### 鄰接車站

## 上一站‧下一站
三聖站

**三聖站**係香港總站之一，代號920，屬於單程車票第1收費區，共有3個月台，只有1條輕鐵路線用此站做終點站，此站為三聖周邊地區乘客提供服務。

## 車站結構

### 車站周邊
*恒福商場
*恒福花園
*三聖邨
*兆麟苑
*老鼠洲兒童遊樂場
*萬能閣
*屯門青山灣避風塘
*鐘聲慈善社胡陳金枝中學
*基督教四方褔音會深培中學
*救世軍三聖邨劉伍英學校

### 鄰接車站

## 接駁交通
*港鐵巴士
**K51 - 富泰 ↔ 大欖（八達通免費轉乘優惠）
**K52 - 屯門站 ↔ 龍鼓灘（八達通免費轉乘優惠）
**K53 - 屯門站 ↔ 掃管笏（循環線）（八達通免費轉乘優惠）
**K58 - 富泰 ↔ 青山灣（八達通免費轉乘優惠）
*九巴
**52X - 旺角（柏景灣） ↔ 屯門市中心
**53 - 元朗（東） ↔ 荃灣（如心廣場）
**61M - 友愛（南）↔ 荔景（北）
**261 - 三聖 ↔ 天平邨
**261B - 三聖 ↔ 尖沙咀
*城巴
**962 - 銅鑼灣（摩頓台） ↔ 龍門居
**962B - 銅鑼灣（摩頓台） ↔ 屯門（置樂花園）
**962X - 銅鑼灣（摩頓台）↔ 龍門居
**N962 - 銅鑼灣（摩頓台） ↔ 龍門居
**B3 - 屯門碼頭 ↔ 深圳灣口岸
*專線小巴
**41 - 屯門（仁愛街市） ↔ 龍門居
**43 - 掃管笏 ↔ 屯門（新墟街市）（循環線）
**43A - 青榕街 ↔ 屯門（新墟街市）（循環線）
**43B - 大欖涌 ↔ 屯門（新墟街市）（循環線）
**43C - 屯門（新墟街市） ↔ 兆麟苑（循環線）
**140M - 三聖 ↔ 青衣機鐵站

## 車站特色
*原本設有客務中心，但由於使用率低，喺2007年4月23號閂咗。
*已經預留空位畀置樂段同黃金海岸段，但現已無限期擱置興建。
*車站格局同屯門碼頭站相似，同樣係建築物下面嘅橢圓形公共交通交匯處，但因屯門碼頭站被批評行人路同輕鐵路軌太接近（亦曾發生多宗意外），三聖站嘅設計明顯唔同。

## 三聖站預留位

輕鐵三聖站原本係一個「三方向轉車站」，即除兆麟站去三聖站嘅來回方向外，重有兩條支線經過三聖站。呢兩條支線係：

*輕鐵置樂支線（何福堂站→華都→置樂→恒豐→三聖站）
*輕鐵黃金海岸支線（三聖站往黃金海岸 / 掃管笏）

三條路線都以三聖站為轉車站，所以如果三聖站完全起好，佢嘅規模非常龐大，輕鐵亦能覆蓋近乎成個新界西新市鎮地區。

不過，當時嘅港英政府以嗰兩區人口唔足以支持呢兩條輕鐵支線為理由，決定擱置興建呢兩條支線，但嗰時三聖站已經起好，結果產生咗好多「多餘」嘅預留位，亦即係現今三聖站嘅大量廢棄空地。

而家香港政府喺規劃呢條支線附近地區時亦有好多預留位，例如翠濤居對出嘅空地。而呢條支線最明顯嘅預留位除咗三聖站外，重有愛琴海岸對出嘅大空地（政府計劃喺掃管笏起新小學嗰張位置圖中，清楚指出嗰塊大空地係輕便鐵路總站同埋伸延至掃管笏路線圖）。除此之外，上面提到政府計劃喺掃管笏起嘅新小學已落實興建，起好之後，估計會有超過九百個學生搭K51同K53，而家下K51同K53喺返工返學嘅繁忙時間已接近飽和，所以黃金海岸支線興建嘅機會並唔可以排除。

此外，置樂支線亦有好多預留位，例如恆順園、冠豐園、恆豐園等屋苑對出嘅空地。

## 上一站‧下一站
物品用水

**物品用水**（**Embedded water**、**virtual water**、**hidden water**），係物品由造到用完，所要嘅水量。物品本身係乾晒，但造起上來，用起上來，要煮要洗，咁物品用水量自然有數。好似一杯茶就用卅升水，一杯咖啡要百四升，一舊包四百幾，一件鷄肉六百幾，一塊牛扒差唔多四千，一條牛仔褲就要成萬。

物品用水係提醒人買件嘢返來，可能用咗或者要用好多水，買嗰時要留意。呢個用量，就拎來搞環境保護同計劃度。

英文稱之爲embedded、virtual、hidden，係由於此水不含於物，而係設想其用量，唔見諸物中。

## 參攷
姑娘

**姑娘**即係後生女。亦可以：

*指女社工或者女護士，喺香港同埋澳門常用
*指屋企嘅女傭工，亦叫做「姐姐」
*指妓寨裏頭重未開始接客嘅幼女。
*有啲地方亦會將老公嘅妹叫姑仔。
*亞姑，娘要升調為陰平調。
快意

**快意**（意大利文：**FIAT**），或者譯做**菲亞特**、**飛雅特**，係意大利一間車廠，總部喺拖連奴，由聖帝蘭帝斯汽車集團持有。公司名「FIAT」係「*Fabbrica Italiana Automobili di Torino*」嘅縮寫，意思係「意大利拖連奴車廠」。法拉利曾經係快意嘅下屬公司，不過佢係2016年喺快意佳士拿汽車手中分拆出去，然後獨立運作。

快意喺1899年成立，初期除咗汽車之外重出埋飛機，喺一戰同二戰生產過好多款戰機，除咗本國空軍係客戶之外，重遠銷日本等國家。

快意Panda係2004年歐洲Car of the year（年度車）；快意500係2008年歐洲Car of the year。

## 連出去
* 快意汽車
* 快意集團
豐景園站

**豐景園站**係香港車站之一，代號260，屬於單程車票第1收費區，有2個月台，總共有3條輕鐵線經呢個站，為青山灣豐景園站周邊地區乘客提供服務。

## 車站結構

### 車站周邊
*豐景園
*海典軒
*南浪海灣
*嘉悅半島
*翠寧花園
*兆麟苑
*新生命教育協會平安福音中學
*青松侯寶垣中學
*萬能閣

### 鄰接車站

## 上一站‧下一站
佳士拿

**佳士拿**(Chrysler)（），交易名係聖帝蘭帝斯北美(Stellantis North America)，有譯**克萊斯勒**，係美國三大車廠之一，由聖帝蘭帝斯汽車集團持有，喺1925年6月6號成立。

## 拎
*Stellantis North America
*Chrysler - International Site Locator
林寶堅尼

**林寶堅尼**（意大利文：**Automobili Lamborghini S.p.A.**）係意大利一間車廠，1963年由Ferruccio Lamborghini創立。林寶堅尼一路都當法拉利係最主要嘅對手。

## 連出去
*林寶堅尼網站
車廠

**車廠**最少有兩種:
* 修理汽車嘅修理廠，兼做改裝二手車。
* 出產第一手全新車嘅製造廠。
中子彈

**中子彈**（neutron bomb）係一種核武。佢有X光（X-ray）反射鏡同埋彈殼，原材料主要由鉻同埋鎳製成。至於穿透能力方面，高能量嘅中子流比其他放射武器更具穿透能力，一般可以阻隔[伽傌射線]（gamma radiation）嘅物料一般都抵擋唔到中子流。中子彈所產生嘅熱能同埋衝擊波被故意減低，而中子流就被加強，從而達到侵略計劃。

由於[中子得水同埋電解質吸收得到，而生物含有大量水份，所以中子流對生物產生嘅傷害比伽傌射線更強大。原先美國製造中子彈嘅目的，係希望可以殺咗敵人而唔炸爛啲嘢。原因係如果可以殺咗屋裏面嘅人，而間屋冇損毀，佢哋能夠從中獲利。

## 參考
深喉

**深喉**，可以係:
* 深喉 (人)，美國政治水門事件入面一個神秘線人嘅代號
* 深喉 (電影)，美國鹹片，其女主角發現自己要用個口嚟做愛至會到高潮
黃秋生

**黃秋生**（**Anthony Wong**，出世名 **Anthony William Perry**；）係英國男演員，佢活躍喺1980年代同埋1990年代。

## 生平
黃秋生，阿媽係台山人黃尊儀，阿爸係英國佬Frederick William Perry（1914年–1988年），之但係佢阿爸喺佢4歲嗰時離開香港，之後跟阿媽，到12歲就冇再同老豆聯絡。佢重有兩個同父異母嘅阿哥，John Perry同埋David Perry。

黃秋生係喺1983年入讀亞洲電視藝員訓練班出道，演咗兩年戲就入讀咗香港演藝學院，畢業後再加入無綫電視。咁樣佢先開始上位。

佢響九十年代開始進軍電影界，多數都係扮變態佬。好似1993年佢拍咗《八仙飯店之人肉叉燒飽》成為香港電影金像獎影帝。1998年佢響《野獸刑警》又係扮演變態佬而做影帝。

## 作品
### 音樂作品
#### 錄音室專輯
* 1995年：《支離疏》
* 1996年：《地踎搖滾》
* 2002年：《Bad Taste... But I Smell Good》

#### 歌曲
* 1996年：《變身》（收錄喺劉以達專輯《麻木》）
* 2010年：《奇蹟》（收錄喺農夫同年專輯《奇蹟》）
* 2020年：《China Reggaeton》（單曲；同黃明志合唱）

### 電視劇
#### 亞視
* 《101拘捕令》
* 《四大名捕》

#### 無綫
* 《小小大丈夫》
* 《午夜太陽》
* 《特警90》
* 《他來自江湖》

#### [[ViuTV]]
*2017年：前度 飾 沈在山
*2019年：仇老爺爺 飾 修哥（第1、5集）
*2019年：理想國—聲音監獄 飾 單立奇

### 霍士
*2019年：心冤 飾 劉偉義

### 電影
* 吸血貴利王
* 《八仙飯店之人肉叉燒飽》
* 《濟公》
* 《的士判官》
* 《古惑仔》
* 《伊波拉病毒》
* 《野獸刑警》
* 《鎗火》
* 《無間道》
* 《頭文字D》
* 《淪落人》
* 《白日青春》
* 《不赦之罪》
* 《自殺通告》

#### 一度計劃但拍唔成嘅電影

* 《堅尼地道殺人事件》

### 電視節目（ViuTV）
*2018年：《人住公屋 我住公屋》主持
*2020年：《究竟食咗乜》主持
*2025年：《爆谷一周（第三輯）》第17集嘉賓

## 個人榮譽
* 香港演藝學院榮譽院士（2004年）

## 參考

## 出面網頁

* 
* 

 

類:香港舞臺劇演員

類:香港演藝學院榮譽院士
屯門泳池站

係香港車站之一，代號250，屬於單程車票第1收費區，一共有2個月台，一共有3條輕鐵路綫經呢個站，服務屯門泳池週圍嘅居民。

## 車站結構

### 車站周邊
*屯門游泳池
*南浪海灣
*海典軒
*御海灣
*兆翠苑（興建中）
*屯門避風塘
*壁球場
*九巴屯門南車廠
*城巴屯門車廠

### 鄰接車站

## 上一站‧下一站
兆禧站

**兆禧站**係香港車站之一，代號240，屬於單程車票第1收費區，一共有2個月台，一共有3條輕鐵路線經呢個站，服務兆禧站週圍嘅居民。

## 車站結構

### 車站周邊
*湖景邨
*兆禧苑
*悅湖山莊
*屯門避風塘
*仁濟醫院羅陳楚思小學
*東華三院辛亥年總理中學
*迦密唐賓南紀念中學

### 鄰接車站

## 上一站‧下一站